
EDITORIS PRAEFATIO. 


Quicunque ullo tempore de Christi ecclesia bene meruerunt, cum aliis 
rebus tum eo, quod de officio pastorali senserint, inter se distinguuntur. 
Namque hac in re, quippe in angustiori spatio, comprobari oportet, quid 
sanum, salubre, solidum , quid vanum, inutile, perniciosum sit. Et quotquot 
viri memoria posterorum digni in rebus divinis aequales juverunt, iidem officio 
pastorum bene exercendo profuerunt, v. c., ut à nostra ipsorum aetate ad 
secula antiquiora regrediendo quosdam saltem commemorem, Schleiermache- 
rus, Wesley, Spenerus, Calvinus, Lutherus. Verum ulterius respicere libet. 
Johannem de Wclif inter omnes, qui ante restaurata sacra veritatis evan- 
gelicae testes extiterunt, magnopere eminere satis constat. Et ipse quidem 
pro officio pastorum rectius aestimando , fidelius exercendo, vitae sanctimo- 
nia ornando omnibus animi viribus intentis , nec sine fructu laboravit. Quae 
vero de cura animarum diligentius agenda, de animis non fabularum ope 
delectandis sed evangelii verbo nutriendis identidem exposuit, ea ipsemet re 

p exercuit, cum Luterovorthi in comitatu Leicestrensi degens officio rectoris 
hujus parochiae per decennium summa cum pietate et fidelitate fungeretur. 
Neque desunt monumenta, quae testimonio sint, quanto studio, quanta in- 

dustria evangelio praedicando operam navarit, sermones dico circa trecentos, 

AE quorum nonnisi fragmenta aliquot hucusque edita sunt. Praeterea Wiclifus 
nonnulhs sacerdotibus auctor fuit ut evangelium per varias Angliae partes 
E peregrinantes praedicarent. Jam ex annalibus v. c. Thomae W'alsingham et 
X. Henrici de Knyghton, nec non ex concilorum et convocationum actis litte- 
risque publicis compertum habemus, quantopere adversarii huic instituto 
repugnaverint. Wiclifus ipse plus, semel illorum amicorum mentionem injicit: 

quae vero aut ad ipsos aut ad eorum usum scripsit, usque adhuc minima 

ex parte doctis enotuerunt. Una tantum brevissima ,, Fjpistola ad simplices 
sacerdotes* a doctissimo et reverendo viro W. W. SAirley im prooemio ad 

d Fasciculum Zizaniorum* scripto p. XLI. 1858 edita est, quae vagantibus illis 
Ó praedieatoribus data esse perhibetur. Sed neque epistolam illam sensu pro- 
1o prio dixerim, neque ad ejusmodi sacerdotes scriptam esse crediderim. 
—— Multo majoris momenti mihi videtur esse tractatus Johannis de Wiclif ,, de 

1 


2 


sex jugis inscriptus et tabulam ut ita dicam oeconomicam (,,Haustafel^) com- 
plectens, quem in usum praedicatorum illorum compositum esse, libelli ipsius 
exordium luculentissime testatur ita se habens: 

Ut simplices sacerdotes zelo animarum succensi habeant materiam pre- 
dicandi, notanda sunt ser ?uga secularis brachii, que trahunt efficacius 
currum Christi: primum est inter Christum et fideles simplices viatores, secun- 
dum est inter coniuges secundum legem coniugatos, £erc?wm est inter paren- 
tes et filios naturales, quartum est inter patresfamilias e£ suos mercenarios 
et. eis seruientes, quintum est inter dominos seculares et suos seruos vel tenen- 
tes, et sertum generaliter inter proximos conuiuentes cet. 

Opusculum hoc in Codice infra describendo f. 161* — 165^ extat. 
Igitur quid Wiclfus de officio phstorum senserit, quid de rectoribus parochia- 
rum et curatis suae aetatis judicaverit, quid de officio pie ac recte obeundo 
docuerit, cum ex Trialogo tum ex fragmentis quibusdam passim editis colligi 
potest. Nihilominus exoptatissimum fugerit, nos habere, quae vir eximius 
hae de re data opera et continuo et plene scripserit. Nec latet rei peritos, 
esse in Codicibus et libellum de clericorum ordinatione et alios similis argu- 
menti, qui quum de ordine et consecratione potissimum agant, haud omnibus 
numeris sufficiunt. Verumenimvero tractatus quidam a Wiclifo de officio 
pastorali ipso copiose et graviter conscriptus in Codice uno invenitur. Cujus 
libri notitia quantopere delituerit, inde elucet, quod in opere copiosissimo 
clarissimi Aoberti Vaughan inscripto: The Life and Opinions of John de 
Wyeliffe illustrated principally from his unpublished manuscripts, ed. 
2. Lond. 1881, licet amplam ineditorum Wiclifi operum tabulam exhibeat, Vol. 
I1, 385 sqq., tamen vel minima tractatus illius mentio intermissa sit. Igitur post 
Johannem Lewis, qui 143 abhinc annis Johannem Baleum secutus (Scriptorum 
illustr. majoris Brytannie Catalogus 1557. Centur. VI. f. 453.) tractatum nostrum 
brevissime tetigit (The Listory of the Life and. Sufferings of John Wicli, 
D. D. 1720. ed. Oxf. 1820. p. 195 Nr. 83), fere omnes, qui de Wiclifo seripse- 
runt, librum hunc penitus ignorasse videntur, etsi doctissimus vir Michaél 
Dénis in libro inscripto: Codices Manusceripti theologici bibliothecae palatinae 
Vindobonensis latini Vol. IL. 1794. f. 1437 tractatum hune bene indicavit. 
Cum ex hoc opere Michaélis Dénis cognovissem, tractatum illum in Codice 
Vindobonensi asservari, et mirabili praepositorum humanitate atque liberali- 
tate concessum mihi esset, ut Codice ipso uterer, libellum illum oblata 
occasione integrum edere constitui. | 
:, Verum Codex ipse Vindobonensis, tractatum quoque de sex jugts com- 
plectens, jam numero 1337, antea 295, apud Mich. Dénis CCCLXXVIII. 
notatus, folis 258 membranaceis in quarto q. d. constat. Liber seculo XV. 
per binas columnas, quae plerumque 44 lineas amplectuntur, satis accu- 
rate quidem sed multiplicibus scribendi compendiis exaratus et prima in 
pagina venuste ornatus est. Rubrae et caeruleae litterae initiales alternan- 
tur. Capitulorum singulorum partes litteris A. DB. C. margini adscriptis 

distinguuntur. Primae sententiarum omnium litterae sive punctis sive 
lineolis rubris insigniuntur; scripturae sacrae loci in tractatu laudati lineis 
rubris subductis notantur, nec non aliquot librarii peccata punctis suppo- 
sitis insignita verbis in margine rubro adscriptis emendantur. Codex 
quinquaginta Johannis de Wiclif opuscula continens in Anglia ipsa scriptus 
et in Bohemiam perlatus esse videtur, scilicet ex voce ,Lymburg* in 
margine tabulae indicem singulorum opusculorum exhibentis intelligitur, 
librum civitatis Lymburg sive Nimburg fuisse, quod oppidum ab urbe 
Praga orientem versus ad fluvium Albim situm est. 

In hoc igitur Codice et primum obtinet locum et amplissimus est 
omnium, qui ei insunt, libellorum, tractatus noster de o ff?eio pastorali 
inscriptus, qui viginti folia sive quadraginta paginas explet, in duas distri- 
butus partes, quarum prior 18, posterior 12 capitula continet. Priori illa 
parte de sanctimonia vitae, posteriori de salubritate doctrinae agitur. 

Ceterum hoc revera , doctoris evangelici^ genuinum esse opusculum, 
haud dubito, quum nec res ulla impediat, quominus Wiclifo ipsi tribuatur, 
et totus liber ingenium et mores et pietatem et doctrinam viri mirabili 
modo sapiat. Quae quum ita se habeant, jam quaerendum esse videtur, quo 
potissimum tempore tractatus ille conscriptus sit. Etenim priusquam Rober- 
tus Vaughan de vita Wiclifi egit, de temporis ordine, quo singula viri et opera 
et opuscula scripta essent, nil ferme cognitum fuit. Sed doctissimus ille 
scriptor de plurimis, quibus utitur, Wiclifi libris quaestionem instituit, qui- 
bus annis singuli compositi essent. Nihilominus hodie etiam hac in re multa 
obsceuriora sunt. Nonnulla alia clarissimus ille, quem supra commemoravi, 
W. W. Shirley Oxfordensis perscrutari coepit. Verum de nostro libro, quippe 
quem viri docti ne nomine quidem tenus cognoverint, nihil omnino hucusque 
constat. Ceterum argumentis ex ipso libri tenore haustis commotus colligere 
haud dubito, opusculum nequaquam postremis Wiclifi annis, sed priori aliquo 
tempore conscriptum esse. Maximi certe momenti esse videtur hoc, quod ne 
minima quidem disputationis contra doctrinam de transsubstantiatione q. d. 
habitae vestigia deprehenduntur, quum constet, inde ab anno salutis 1381. 
vix unum doctoris evangelici opusculum extitisse, quin illud ecclesiae ro- 
manae placitum saepius et acerrime impugnaret. Verum si quis argumenti 
hujus, quippe a silentio ducti, auctoritatem infirmaverit, contra monuerim, 
eo mirabilius,futurum fuisse silentium Wiclifi de doctrina illa, quo saepius 
auctor in ipso hoc libello et missae mentionem injecerit, et superbiam sacer- 
dotum multorum, cui augendae doctrina illa haud exiguum inserviebat, repre- 
henderit. Itaque opusculum nostrum posteriori ullo tempore quam anno 1380 
scriptum esse, negaverim. Accedit, quod cautio quaedam auctoris disputantis 
animadvertitur, quippe qui acerrimas quasque sententias non ut suas ferre 
soleat, sed velut aliorum opiniones commemoret, e. gr. I, c. 13; II, c. 8, quae 
cautio non solum a postremis viri operibus inde ab anno 1381 compositis 


abest, sed etiam post exortum anno 1378 grande illud ecclesiae latinae disci- 

dium vix deprehenditur. Qua re permotus ulterius procedendum et libello 
nostro aetatem anno 1378 priorem attribuendam esse duxi Cum us quae 
hucusque indicata sunt istud quoque convenit, quod versio scripturae sacrae 
in anglicum sermonem a Wiclifo suscepta et circiter annum 1380 absoluta 
nusquam commemoratur. Verum sl quaesiverimus, quem temporis termi- 
num scriptio libri non antecessisse videatur, vix alia via decerni res poterit, 
nisi in memoriam nobis revocaverimus , doctorem nostrum inde ab anno 1366 
sive 1367 primum coepisse res divinas et ecclesiasticas explorare et purgare. 
Itaque librum neque ante annum 1367: neque post annum 1378, et fortasse 
propius hune quam illum annum , compositum esse censeo. 

Jam quae per tenorem libri proditur sentiendi ratie veneratione dignissima 
et vere evangelica apparet. Namque officium pastorale omnibus peccatis 
purgandum atque 1n veram animarum curam convertendum esse auctor 
statuit, adeo ut rectores et curati parochiarum, caritate illa ducti, qua animae 
hominum. plus quam corpora, homines plus quam hominum res diligantur, 
verbi divini ministerio suis inserviant. Confer egregiam praedicationis et 
officii sacri laudem partis ll. capite 2 celebratam. / Accedit, quod saerae 
scripturae auctoritas, utpote quae sola et fidei et vitae fidelium norma atque 
regula sit, dilucide et nervose effertur. Nec indignum memoratu est, quan- 
topere scripturae s. peritus sit. auctor, quomodo scripturam iterum iterumque 
volvat, imo libri nostri medulla ipsa 1n quibusdam scripturae s. dietis posita 
sit, v. c. 1l. Timoth. 6, 8&. . Deinde doctrinam quidem de justifieatione per. 
fidem; solam adipiscenda desideramus, verum de Christi gratia, utpote solo 
salutis nostrae fundamento, perspicue loquitur auctor. Neque est quod offen- 
damur in eo, quod idem mer?t? humani saepissime mentionem facit; namque 
aequalium morem sequens vocabulo ,meriti** veluti voce q. d. media utitur, 
ut animum, voluntatem, mentem hominum significet. Porro Christi vitam 
veluti speculum infallibile inspiciendum, contra ecclesiam degenerem, cunctis 
novitatibus dimissis , ad originem apostolicae puritatis, sive ad religionem 
Jesu Ohristi (11, 12), sivead ,, puram Christi sectam, reducendam esse iterum 
iterumque statuit. Denique memoria dignissima sunt, quae Wiclifus cum de 
matrimonio a sacerdotibus ineundo II, c. 11, tum de, brachio seculari ** sive 
de principibus ducibusque legimus. Namque auctor identidem statuit, et ma: 
gistratui licere et magistratum debere auctoritate sua uti ad corrigendas 
pravas quae in ecclesiam ivrepserint consuetudines, nec non magistratibus 
prospiciendum esse ut munera nonnisi zdone?s sacerdotibus deferantur. Neque 
solüm magistratui sive statui politico sed. etiam statui oeconomico (ut cum 
Spenero loquar) jus suum vindicat, quippe qui statuat, officium pastoris va- 
cuum per populum ipsum explendum esse (II, c. 7. 9.). 

Scribendi genere utitur vivido, alacri, animato, neque ita raro salso atque 
ironiae pleno. Nec dubium quin ii lectores, qui patientia et fortitudine usi 
corticem latinitatis mediae asperiorem solverint, nucleo ipso et medulla libri 
dulcissima summa cum voluptate perfruantur. 

- De hujus editionis. ratione pàuca adjicere libet. In primis hanc mihi 
legem scripsi, ut opusculum nostrum, secundum Codicem illum, praeter quem 
nullum tractatus apographum extat, quam accuratissime et integerrime expri- 
merem. Verum Codicis ipsius indoles, tam multiplicibus scribendi compendiis 
insignis, ut lectores haud raro divinari et conjectura efficere cogantur, quid 
proprie scriptum sit, in causa fuit cur nonnullis in locis, quae lectio vera esset, 
certissime definire non possem. Quanta autem difficultate lectio prematur, 
antiquorum codicum periti facile intelligent. Nihilominus hujus libelli lectores 
rogaverim, ut, ubiin difficultatem aliquam inciderint, nolint continuo editorem 
accusare, cum saepenumero accidere possit, ut offensionis causa in auctoris 
ipsius sit stylo. Verum ubi ipse aut prorsus haesitavi aut dubitavi certe, 
notis adjectis ingenue confitendum esse duxi. In iis vero locis, quibus scripto- 
rem codicis peccasse certo mihi persuaseram, id quod ex mea sententia rectum 
esset in textü Ipso posui, notans in margine, quae lectio in Codice esset. De 
orthographia q. d. hoc observandum visum est, ne a scriptura Codicis facile 
recederem. Namque etsi scriptio verborum ad modum classicorum q. d. auc- 
torum instituta lectoribus facilior fuerit, tamen ut hanc ingrederer viam prop- 
terea a me impetrare non potui, quod periculum esset, ne cum verborum 
habitu et scriptione libri ipsius indoles nativa et genuina corrumperetur. 
Etenim ipsae vocabulorum formae suam habent vim, suum in cognoscenda 
medii q. v. aevi natura et historia momentum ut ita dicam philologicum. 
Quum vero in edendo hoc libello peculiaris scriptio mediae latinitatis con- 
stanter observetur, lectoribus assiduis non ita arduum videbitur, integram 
perlustrare disputationem, etsi scripta inveniant verba e. gr. mésticus, pres- 
biter, cet. pro mysticus, presbyter, contra ydoneus , ymago, yronice pro zdo- 
neus cet. etsi videant Aostium potius quam ostium, contra yppocrisis, edus 
pro Aypocrisis, haedus, aut legant mic/i, nichil, porro ocium, gracia, accio, 
tocius, stricclor, non oftium, gratia, actio cet, denique cepit, pene, vite pro 
coepit, poenae, vitae. Ceterum ubi scriba ipse inter diversos scribendi modos 
incertus fluctuat, rectam et nativam scribendi rationem, si eadem interdum 
deprehendebatur, pravae anteponendam esse duxi; hanc ob causam non 
seribendum ratus sum dyabolus, Jehenna cet; sed d?abolus, Gehenna. In signis 
interpunctionis q. v. commode ponendis haud exiguum elaboravi, et spes me 
tenet fore ut lectores in intelligendo disputationis tenore aliquantulum eo adju- 
ventur, quod, ubi sententiarum nexus postulabat, verba in Codice ipso aut inter 
se conjuncta separaverim aut separata inter se conjunxerim. Quotiescunque 
scripturae sacrae loci laudantur, nec nisi libri librorumque capita commemo- 
rantur, versus ipsos non sine parenthesis q. d. signis indicandos esse putavi. Prae- 
terea paucis in locis, ut aut insolita mediae latinitatis vocabula interpretarer aut 
sententiis ipsis aliquid lucis afferrem, notas brevissimas adjicere libuit. 
Namque et grammatica ratio et verborum copia hujus sermonis propria suis 
reguntur legibus, grammatica scilicet. cum in formis vocabulorum flectendis 
et derivandis, tum in sententiis construendis atque nectendis. Quod ad 

copiam verborum attinet, Glossarium mediae et infimae latinitatis a Carolo 
Du Fresne editum ,- Henscheli? opera auctum (1840— 1850) neque huic libro 
neque reliquis Wiclifi aliorumque Angliae scriptoribus facilius legendis sufficit, 
cum doctissimi auctores ex Franco-Galliae potissimum scriptoribus et docu- 
mentis materiam glossarii hausisse videantur. 

Ceterum optaverim et spero, futurum esse, ut opusculum hoc viri de 
ecclesia Christi in primis meriti, inter illos qui proximis ante sacra instaurata 
seculis testes veritatis extiterunt, facile primi, non-sine fructu perlegatur, 
et libro, quem hucusque oblivio obscuraverat, ad lucem protracto auctoris 
egregii animus aliquantulum illustretur. 


Dabam Lipsiae 
Idibus Majis 
a. s. MDCCCLXIIL 


TRACTATUS DE OFFICIO PASTORALI. 


Cap. I. 


Cum duplex debet esse officium christiani, ad quod fideles diligenter 
attenderent, scilicet purgare ecclesiam militantem a spuriis vitulaminibus, in 
pastore summo, qui est vitis tocius ecclesie, non fundatis, et palmites eius 
disponere, ut melius fructificent ad beatificacionem eiusdem ecclesie, e dicto 
superficialiter de sectis quatuor, que ad edificacionem ecclesie eiusdem patule 
sunt nociue, restat videre leviter de officio pastorali, ut per dei graciam et 
istam sentenciam, tres partes ecclesie militantis magis fructificent. Duo 
autem sunt, que pertinent statui pastorali, scilicet pastoris sanctitas et 
doctrine sue salubritas. Debet enim esse sanctus, in omni genere virtutum 
adeo confirmatus, ut pocius omnia genera confederacionis humane, omnia 
mundi temporalia, eciam vitam mortalem desereret, antequam a veritate 
Christi culpabiliter declinaret. Et patet per illud Matth. 10 (37) : qui amat pa- 
trem et matrem plus quam me, non est me dignus; et qui amat filium aut 
filiam super me, non est.me dignus.* Et Luc.14(26) narrantur septem, que 
propter postposicionem amoris Christus docet nos odire. Et sic pastorem 
quemlibet necesse est, vel curatum supereminenter instrui in tribus virtutibus 
theologicis, que sunt fides, spes et caritas, et essencialiter dominus Jesus 
Christus. Aliter enim non haberet Christi similitudinem ad ponendam animam 
suam pro ouibus et eas fideliter informandum. Et patet ista sentencia 
racione. Nam nemo debet peccare saltem venialiter pro aliquo bono mundi 
nec declinare, a vita Christi, quod foret nobis tam facile, quam facile est 
peccare, dum est peccatum notabile; ergo nemo debet sic facere pro aliquo 
mundi bono. Vita quidem Christi est exemplar nobis et speculum, ad ipsum, 
quantum suffcimus, imitandum. Patet eciam ex fide, cum vita sua sit opti- 
mum exemplar possibile in persona humani generis; et ad hoc fuit specialiter 
incarnatus, ut humanum genus redimeret et viam virtutum cum suis fratribus 
exemplaret. Cum ergo nemo habet sufficienciam nisi a domino deo nostro Jesu 
Christo, patet quod quilibet post Christum, de quanto non exercitat ipsam suffi- 
cienciam ad imitandum Christum in moribus, de tanto peccat abutens tam gra- 


ciose exhibita potestate. Erubescat ergo infidelis antichristiane simulans, 
quum de peccato arguitur, per hoc, quod Christus non hoe sed eius exem- 
plum oppositum exemplat: quis, inquit. potest esse Christo similis vel perfec- 
cionem suam attingere? Apostolus quidem ad Hebreos 2 (17) docet, quomodo 
Christus factus est fratribus similis suis. Et sic licet nemo alius possit per- 
feeccionem Christi attingere, ad hoc tamen gratis donat nobis potestatem, 
quod in conversacione ipsum sufficimus moraliter ém?tari. Ideo non dubium, 
quin de tanto christianus peccat et non aliter, de quanto non exerceat datam 
potestatem ad Christum in moribus imitandum. Et istud docet egregius doe- 
tor Augustinus in libro suo de vita christiana particulariter descendendo. 


Cap. II. 


Ex isto principio fidej, quod signanter a fidehbus potest vocari aureum, 
plane deriuatur') regula, quam. tradidit Apostolus 1. Timoth. 6 (8): ,haben- 
tes, inquit, alimenta et quibus tegamur, hiis contenti simus.^ Quod patet sic: 
quilibet debet secundum ultimnm sue sufficiencie sequi Christum in moribus. 
Sed quilibet sacerdos, curatus vel pastor habet.suffcienciam ad sic sequen- 
dum Christum in moribus; igitur istud debet. Et hoc mouebat apostolos 
et alios sacerdotes domini post ipsos ad Christum in paupertate 1sta ewangeliea 
imitandum.  Intelhgit autem apostolus per ,alimenta^ cibum scilicet et po- 
tum, qui sufficiunt pro nutrimento. Non expressit autem lauticias vel alimen- 
torum superfluitates, sed dicit simpliciter ,,alimenta'', hoc est 1illa que conue- 
niunt nutrimento corporis ad deo debite seruiendum. Et intelligit per ,,tegu- 
menta* tam corporis vestimenta, quam eciam domos congruas, quas ad fide- 
lem secundum istud seruicium ab ymbribus et caumatibus protegendum....?) 
Quid, rogo, de hus temporalibus plus faceret viatori? Et cum habemus pere- 
grinacionem istam a domino pro beatitudine consequenda, sequitur, quod 
omnia, que superessent ?), forent superflua et peccatum. Ideo dicit Apostolus 
ubi supra ?): ,nichil intulimus in hunc mundum, haut dubium, nec aliquid 
inde auferre possumus.* Ideo cum radix omnium malorum sit cupiditas, 
concludit Apostolus per predicatam regulam, que debet a pastoribus speci- 
aliter obseruari, sicut fecerunt Christus et sui apostoli. Et ex isto principio 
patet fidelibus, quam notabiliter iste secte quatuor cum aliis ab isto principio 
fidei declinarunt. Nam omnes hee quatuor congregant sibi superflua regu- 
lam illam apostolicam nimis. excedendo, et hoc patet ex subtraccione sui 
seruicii scilicet in labore plebis, et ex causa pro qua hanc regulam apostoli- 
cam sie excedunt. | Nam diabolus, mundus et caro sunt causa indubie, quare 

1) deriuatur] deuiratur, MS. T L 

2) Hoe loco voeabulum aliquod in fine sententiae positum seriptoris ineuria ex- 
cidisse liquet. id^) 


3) que superessent| omnia superessent que MS. 
4) 1. Timoth, 6, 7. 

-superflue sic ditantur; sed quis dubitat, quin occasio ab hiis accepta tribus 
hostibus inducit peccatum? Nam cupiens temporalia ultra istam mensuram 
apostoli, ut in voluptatibus volutetur, peccat ut sic in carne propria. Et 
excedens istam mensuram apostoli, ut fiat mundo inclitus, peccat ut sit pecca- 
cio!) in mundum. Et cupiens propter honorem humanum vel aliam inutilem 
excellenciam proximos superare incurrit peccatum diaboh.?) Et cum nulla 
via nisi incidenter aliqua istarum trium excederetur regula apostoli, patet 
quomodo excelsus peccatum sapiat plus vel minus. Ideo sun* sacerdotes no- 
tabiliter increpandi, qui propter honorem humanum siue mundanum excedunt 
hane regulam, cum dicunt infideliter, quod honor mundanus est pocior quam 
diuinus, quia honor celestis foret seruare Christo conformius legem suam. 
Et non minus culpandi sunt sacerdotes aliqui qui dicunt, quod ultra istam 
mensuram congregande sunt diuicie, ut largius elemosinas parciantur. Nam 
spiritualis elemosina, que consistit specialiter in salubri doctrina, infinitum 
excedit quameunque elemosinam corporalem. Aliter enim Jesus et sui apo- 
stoli forent stulti; sed que maior blasfemia? Nec valet tercia excusacio in 
peccato, quod thesaurisande sint curato diuicie ad ipsum contra infirmitatem et 
se ipsum defendendüm; quia idem foret istud asserere et in isto cumulo 
Mammone plus confidere, quam in domino Jesu Christo. 


Cap. IIL 


Sed contra istud obicitur primo per hoc, quod non foret approbatum a 
deo brachium seculare, cum necesse git ut habeant dominia ultra alimenta et 
tegumenta ad suum officium. peragendum. Secundo per hoc, quod apostoli 
elegerunt. VII. dyacones, ut elicitur Actorum 6 (3 sqq.), ad distribuendas ele- 
mosinas corporales e gentibus; licet ergo presbiteris, tam minoribus quam 
maioribus, dare elemosinas prudenter egenübus corporales. Tertio per hoc, 
quod apostolus docet 1 Timoth. 3 (2. 4), quod episcopus debet esse hospitalis 
et domui sue bene prepositus, quod non foret, nisi haberet ultra propria ne- 
cessaria alimenta. Igitur licet episcopo tam in alimentis quam in tegumentis 
ultra propriam necessitatem excedere. Et pari euidencia vel maiori hoc licet pas- 
toribus vel curatis, hic dicitur, quod impossibile est regulam apostoli reprobari. 

. Et quantum ad primum obiectum, dicitur, quod Christus ordinauit esse 
temporales dominos et adaptauit ilis dominium seculare, ut patet in trac- 
tatu de seruis 'et euidenter ex hoc, quod Christus dedit didiadfito Cesari ?). 
Christus igitur omnisciens non sic faceret nec culpam illam reprobatam si- 
neret, nisi status secularis dominii foret ab eo ad utilitatem ecclesie appro- 
batus. Et patet quod assumpta consequencia est neganda. Sed pro decla- 


1) peceacio| dubia hoe in loco scriptura Codicis. 

2) peceatum diaboli| auetor innuit, superbientes idem illud peccatum, quo diabolus 
initio lapsus sit, committere. 

3) ef. Matth, 17, 24 sqq. 

racione ulterius assumpti est notandum, quod videtur multis apostolum loqui 
in dicta regula specialiter de sacerdotibus atque episcopis, verum se ipsum 
connumerat inter illos. Sed extendando verba apostoli ad singulos christianos 
videtur probabile, posse dici, quod per tegumenta. intelliguntur ommia viator; 
ultra alimenta necessaria ad sui status officium peragendum. Et sic necesse 
est seculares dominos cum moderamine habere temporalia ad hunc finem. 
Et quia sepe contingit lapsus in talibus, ideo apostolus prudenter addidit 
"tegumenta,,, intelligendo per "tegumenta, omnia necessaria ad officium sui 
status. Et sic licet clericis et aliis laicis habere cutellos et alia instrumenta, 
que sunt necessaria regimini sui status. Sed iudicet mundus cum fide serip- 
ture, si seculare dominium sit necessarium ad peragendum officium pasto- 
rale. Tunc autem non diceret Petrus prima Petri 5 (3): "Sed neque domi- 
nantes in clero, , nec Jesus Luc. 22 (26): "Vos autem non sic, Ideo sicut 
sunt tres gradus in renunciacione temporalium, sic etin possessione eorum. 
Primus autem gradus renunciacionis est renunciare immoderato amori 
eorum, quod est necessarium cuilibet saluandorum, dicente Christo Luc. 18 
(33): "nisi quis renunciauerit omnibus que possidet, non potest meus esse 
discipulus., Secunda renunciacio, que est eciam generalis, est reliccio tem- 
poralium, de quanto sunt inutilia officio dati status. Et sic sacerdos et que- 
libet persona ecclesie non aspiraret ad temporalia superflue possidenda. 
Sed tertia renunciacio est striccior, que pertinet sacerdoti, scilicet reliccio 
thesauri vel temporalis boni ultra quam est necessarium ad diuinum officium 
sui status, et sic est impertimens habere sacerdoti seculare dominium vel 
temporalia in statu diutino ad suum officium peragendum. Videamus quo- 
modo apostoli renunciauerunt hiis temporalibus ad exemplar Christi, et faci- 
amus similiter. Conceditur tamen, quod contingit seculares dominos ymo 
quod recessitantur in ista renunciacione temporalium, cum abutuntur eis 
ad voluptatem carnalem ad excellenciam mundialem vel ad accidiosam reten- 
cionem eorum quoad officium, racione cuius sunt diuinitus concessa, deus 
enim concessit seculare dominium, ut homo potestative defendat legem 
Christi et compellat inferiores intrare in sectam domini. Et seculares propter 
causam culpabilem communiter hoc omittunt. Sed Job, Abraham et David 
cum eis similibus longe melius modernis dominis istis dominiis erant usi. Et 
probabiliter renunciarunt omnibus istis prope mortem, sicut de David eli- 
citur in principio tertii Regum 1, (LI Regum 1, 30. 35) quum regnum reli- 
querat suo filio Salomoni. 


Cap. IV. 


Quantum ad secundum articulum de officio dyaconorum, certum est, 
quod illud non sapuit in eis seculare dominium, cum illi fuerant omnes pau- 
peres, non habentes in proprio distributa. Ideo eciam non dicit, quod ipsi 
dederunt has elemosinas, sed quod ministrabant mensis et quod diuidebatur 

singulis prout unicuique opus erat!). Ideo nimis leuis euidencia est, ex isto 
concludere, quod sacerdotes debent congregare diuicias ad faciendas elemo- 
sinas corporales. Nec est putandum , quod isti dyaconi sic fecerunt ad istud 
officium limitati, sic quod non licuit eis facere dignius officium, cuiusmodi est 
predieare, ut patuit in beato Stephano, sed quod excusabant apostolos ab 
isto ministerio minus condigno. Et utinam prelati nostri arguentes per locum 
a simili, similitudinem vellent facere istis credentibus plene similiter! Tunc 
enim exponerent omnia bona. sua pauperibus, nec aliquis eorum, qui possi- 
deret aliquid, suum eciam diceret, sed humiliter ministraret mensis pau- 
perum, quum foret opportunitas non operandi utilius ecclesie militanti. Ideo 
erubesceret antichristus per locum ab ista similitudine sic viuere dominanter. 

Ad tercium articulum dicitur, quod apostolus voluit episcopos, quos vocat 
quoscunque curatos, in suis parochiis, cum fuerit opportunitas, residere, et suis 
ouibus in spiritualibus fideliter ministrare et suscipere officio fideles, hospicio 
pauperes peregrinos, quibus fuisset lauticia de simplici cibario refouere. Nunc 
autem nostri prelati peruertuntur in partem diaboli non suscipientes taliter 
tales hospicio, sed plus seculares dominos et tyrannos, qui non egerent tali 
elemosina, sed inhumanis lauticiis communiter sunt repleti, et tamen de bonis 
pauperum sunt sumptuose sine consciencia saciati. Et sie locus gulosorum 
ab insufficienti similitudine decipit hos satrapas: ut.si Paulus precipit, quod 
episcopus in domum recipiat tales pauperes sic. pascendo, ergo nostri prelati 
debent tales discolos in domum recipere pascendo propter honorem seculi 
perquirendum et animam eorum via multiplici depascendo. Numquid illa 
lauta conuiuia fuerunt a Christo et suis apostolis exemplata? Numquid tales 
prelati fuerunt per arguciam istam diaboli superati: talis donacio vel accep- 
cio alimenti Zn moderamine fuit utilis tam uni parti quam alteri; ergo talis 
paulo amplior foret magis utilis?  Reuera pure ethnicus talem erubesceret 
racionem ! Ideo ad ponendum nos in limitibus racionis Christus in omnibus 
talibus medium proporcionabile et debitum exemplauit. "Tales itaque. pre- 
lati non considerantes spumam  voluptuose libidinis, quomodo officit anime 
sepius plus quam est. opus, non attendunt ad istud apostoli verbum 1. Tim. 
3 (2): ,,oportet igitur episcopum irreprehensibilem esse, unius uxoris virum", 
hoc est dicere: oportet ipsum, dum carnalis fuerit, cum una uxore viuere 
continenter et non in spirituali vel corporali luxuria magis perhibere?) latere 
contra Christum.  Nurie autem episcopis habentibus uxores excederent ipsi 
propter inproporcionem in mundi diuiciis atque honoribus plurimas comi- 
tissas. Et patet, quante antichristus adulterando verba apostoli a spiritus 
sancti sentencia declimauit. Ubi enim episcopus secundum legem dei debet 
esse domui sue, tam subditis corporalibus quam spiritualibus quam domui sue 
priuate, spiritaaliter bene prepositus, labitur in utroque, quia cum bonis pau- 


1) Act. 6, 2 cf. 2, 45. 
2) Voeabulum hoc usitatum videtur sensu opinandi sive cupiendi. 
9* 

perum conducit plus petulantes et. lasciuos armigeros, qui non secum in vir- 
tutüibus sed omni genere vicii sunt instructi. Et de negligencia in pastu su- 
arum ouium non est hic facile declarare, Ideo ubi apostolus dicit, quod 
debet tali domui esse bene prepositus, diabolus sic seducit, quod debet domui 
Sathane male prepositus. 


Cap. V. 


Ex istis elicitur, quod omnes curati secundum legem domini introducti 
debent pure viuere de corporali elemosina subditorum. Si enim habent reddi- 
tus vel sufficienter mundi diuicias, debent ipsas relinquere in corporales ele- 
mosinas sui ouilis, et deficiente alimento aliunde debent in recompensacione 
caritatis viuere de talibus elemosinis subditorum, et sic utrobique magis 
dignas, quia spirituales, elemosinas dispartiri. Etsic patet verbum apostoli 
Actor. 20 (35) sane intelhgi: ,quod beacius est dare. magis quam accipere.* 
Nam plus est honorificum sacerdoti dare talem elemosinam spiritualem, 
quam aecipere elemosinam corporalem. Utrumque tamen est honorificum, 
cum Christus exemplauit nobis utrumque. Quantum ad spiritualem. elemo- 
sinam, patet, quod doctrinauit toti ecclesie, quomodo debet viuere, ut patet 
ex processu ewangeliü; nec ad istam doctrinam potest curatus attingere, sed 
debet humiliter in hoc sequi Christum. Et quantum ad corporalem elemo- 
sinam, patet, quod Christus eam cepit a deuotis viris et feminis. Nam Luc. 8 
(2 sq.) scribitur : ;, Maria Magdalena, de qua VII. demonia eiecerat, et Johanna 
uxor Chuse procuratoris Cesaris, et Susanna et alie multe ministrabant ei 
de facultatibus suis.^ Nec debui quin, sicut Christus accepit nostras mise- 
rias atque pauperiem, sic titulo elemosine hec accepit. 

Et patet ex primo principio, quod curati, prelati et singuli sacerdotes 
Ohristi debent accipere tales elemosinas instar sui; habent enim ad hoc po- 
testatem a domino, et hoc est magis meritorium undiquaque. Ideo debent 
in hoc suum dominum imitari. Donarium enim elemosinantis est in hoc 
magis meritorium, quod plus voluntarium, et ad hoc laboraret sacerdos, ut 
patet in epistola ad Philemonem!) (v. 14). Et quomodo. ad elemosinatum 
patet, quod ea racione ad retribuendam spiritualem elemosinam diligencius 
laboraret. Nemo ergo nisi rex superbie puritatem istius tituli denegaret. Sie 
autem licet habuit titulum immensitatis dominii ac originalis iusticie, tamen 
pro nobis factus fuit egenus et inops; patet de racione, quod illo titulo acce- 
perat ista bona. Et videtur multis probabile, quod Christus, qui venit non 
legem soluere sed implere, accepit decimas istorum mobilium et istarum deci- 
marum partes alis egentibus reseruauit. Sic enim confirmasset utramque 
legem accipiendo partem decimam, que est propria domino dominorum, Et sic 
Thobias?) im tercio anno dedit decimas proselitis. Et ut dicitur Matth. 23 


1) MS. Philomenem. 
2) cf. Tob. 1, 7. 

(v.28):., Ve vobis scribe et pharisei yppocrite, qui decimatis mentam anetum et 
ciminum, et relinquitis que grauiora sunt legis, iudicium misericordiam et 
fidem; hec oportuit facere et illa non obmittere.* Ex quo textu fideles eli- 
ciunt, quod Christus deiurgando!) decimacionem talium pusillorum, que 
scribe et pharisei decimant, in presenti docet decimacionem non debere ces- 
sare, sicut ipse non desinit esse dominus generalis, sed quod licet sacerdo- 
tibus Chrisii temperate capere de istis decimis, dum tantum digne retribuant 
recompensam. 


Cap. VI. 


Ex istis quibusdam colligitur: quod curatus non debet decimas a suis 
subditis per ezcommunticacionem vel censuras alias extorquere, patet per hoc. 
quod euratus non debet circa talia cum subdito suo contendere. Im cuius 
signum Ohristus et sui apostoli non exigebant sic decimas, sed fuerunt de 
alimento et tegumento debitis contentati. Verum in lege nova raro legitur : 
de decimis exhibendis. Et si curatus inde exigat decimas taliter per legem 
veterem, sciat, quod ad obseruancias alias per decimacionem talem debitas 
est astrictus. Patet illa conclusio primo per hoc, quod nemo excommuni- 
caret subditum vel persequeretur per censuras alias, nisi titulo amoris ad 
suam stulticiam medicinaliter destruendam. | Sed est ad hoc doctrina Christi 
facilior, remittere subditis talem iniuriam et viuere in officio tali penalius. 
Igitur hoe debet prelatus facere instar Christi. Confirmatur per hoc, quod 
Ohristus, papa generalissimus, transiens per ciuitatem Samaritanorum habuit 
ab eis tam alimenta quam tegumenta pertinaciter denegata; et querentibus 
Jacobo et Johanne, si vellet ignem de celo descendere et ipsos reprobos de- 
uorare, Luc. 9 (55): ,nescitis, inquit, cuius spiritus estis, filius enim hominis 
non venit animas hominum perdere sed saluare.4 Et certum est, si non in 
hoe loco, nullibi excommunicacio vel persecucio pro decimis est fundanda. 
Similiter ponderanda talis iusticie videtur librare ex condigno decimacionum 
offieium sacerdotis.?) Sed illud videtur sapere execrabilem symoniam, ergo 
sacerdos non debet per censuras tales decimas huiusmodi extorquere. Verum 
a tempore, quo sacerdotes fuerunt in ordine suo desides, circa censuras huius- 
modi indubitanter laborarunt. Paulus autem laborabat, ut patet-in Epistola ad 
Pbilemonem?) (v. 14), ut dacio talis sit voluntaria et plus meritoria donatori. 
Verüm in lege veteri, declinantibus sacerdotibus a condignitate officii sui, 
legitur, quod extorsiones huiusmodi exercebant, nam primo Regum 2 (1 Sam. 
2.12 sqq.) scribitur, quod Offyn et Ffinees, duo filii Heli, erant filii Belial 


1) deiurgando] sensu objurgandi, vituperandi dietum. 

2) Hoe est: si quis decimas sibi negàtas excommunicatione vel aliis censuris adhibitis 
extorqueat justitiam prae se ferens, eum haud secus agere, ac si fas sit officia sacer- 
dotalia nonnisi decimas tribuentibus praestare, siye saeri officii opera decimis exaequare. 

3) MS.: Philomenem. 

nescientes dominum meque officium sacerdotis ad populum. Sed quieunque 
ymmolasset victimam, veniebat puer sacerdotis ad eum dum coquerentur car- 
nes, et habebat fuscinulam tridentem in manu sua, et mittebat eam in lebe- 
"tem, et omne quod leuabat fuscinula, tollebat sacerdos sibi Et sequitur: 
,Et veniebat puer sacerdotis et petebat carnem crudam dominis: nune enim 
dabis, alioquin tollam vi.* Tota autem hystoria potest prelatis nostris hodi- 
ernis, filiis Belial, ad sensum misticum retorqueri. Nec dubium, quin se- 
quitur ex regulis catholicis, quod talis extorsio non consonat caritati. -Moue- 
ant igitur prelati subditos suos per pacienciam, humilitatem et alia opera cari- 
tatis, ut dent sibi necessaria de temporalibus ad vitam propriam sustentan- 
dam. Et aliunde instar Pauli secundum doctrinam Christi declinet ad 
christianos alios, nec potest in istis deficere, si ipsemet non ponat obicem, ut 
ewangelium clare docet. 


Cap. VII. 


Ex istis fideles inferunt euidenter, quod curatus non debet per 
censuras vel minas alias temporales dare prelato suo cesareo de elemosinis 
populi sibi subditi pedagia, que non possunt ex lege domini stabilin. 
Si enim papa, cardinalis, episcopus vel archidiaconus a curato subdito 
requirat talia, certum est, quod ista requisicio est iniusta, quia mon in 
lege domini stabilita; et totum finaliter sonat in spoliacionem pauperum 
subditorum. Sed iuxta dicta in principio curatus non debet consentire 
spoliacioni huiusmodi propter pene!) inferenciam vel aliquod bonum 
mundi. Ergo conclusio. Et ista sentencia foret curata pro pseudo pre- 
latis in sua malicia mitigandis, quod seruata ista sentencia pauca vel nulla 
temporalia reciperent de subditis. Unde. prelati dicunt in effectu hodie: 
,Spolia tu pauperes oues et simplices de tanta pecunia, alioquin excommuni- 
cabo te in vertice, et ipsos suspendam ab ingressu ecclesie et diuinis.* Sed 
quem fidelem sacerdotem talis blasfema infidelitas ab obseruancia iusticie ab- 
straheret? Nec dubium, quin taliter exacta pecunia in pauperes simplices 
finaliter redundaret. Lt cum secundum fidem apostoli curati tales non pos- 
sunt a suis subditis ultrà tegumenta et alimenta sibi ipsis necessaria vendi- 
care, patet quod sic extorquendo: pedagia diabolica spoliant pauperes sub- 
ditos longe grauius, quam si pastor lanam suarum ouium ad mortale frigus 
earum crudeliter spoliaret. Unde videtur, quod instanter curatorum, qui 
nolunt vel nesciunt resistere iniusticie antichristi, est magna causa, quare sic 
regnat tirrannus illius diaboli Sed heu ad tantum occupatur ecclesia cum 
discolis, quod uno fideli curato persistente in isto preposito, sunt mille dis- 
coliui diaboli, qui gratanter acceptarent istud officium spoliatum, sic quod 
coloracius possent ad suum volpium votum populum domini spoliare. Et sic 
exeuntibus mille volpibus et pastore fideli vel uno vel nullo, populus simplex 


1) pene] i. e. poenae. 

Meandris multiplicibus spoliatur, ut archidiaconi procuratorio, episcopi 
sinagio vel alio fraudulenter introducto subsidio, quod. verius vocaretur apo- 
staticum subsidium, sicut collecta officialis vel decani non vocaretur correccio 
sed peccati nutricio. Multa quidem talia sunt, quibus nec curatus nec fidelis 
populus consentiret, sed pocius officium illud desereret, cum aliter amaret 
plus quam salutem anime sue lucrum temporalium tam turpiter quesitorum. 
Et reuera talis curatus vel populus sibi subditus im isto consenciens foret a 
deo notabiliter increpandus, cum certum sit, quod omnes aliquo sex modorum 
consencientes !) isti facinori sunt. ut sic a deo grauiter puniendi. Graue 
quidem peccatum est vel. . . . . ?). sie spoliare pauperes viduas vel pu- 
pillos.. Unde sedaretur ista spohacio, dum populus subditus suo curato mi- 
nistraret vitae necessarium mensura. 


Cap. VIII. 


Fideles ex istis eliciunt, quod deficiente curato notorie in officio suo 
pastorali, licet subditis, ymo debent ab ipso subtrahere oblaciones et decimas 
et quidquid fuerit occasio ad tale facinus nutriendum. Swadetur primo per hoc, 
quod Johannes in sua epistola secunda (v. 10) mandat, quod tales propter mi- 
norem subtraccionem doctrine a fidelibus non debent tanquam fili dei salu- 
tari, ergo multo magis non debet eis pocius applaudi; et confirmatur ex hoc, 
quod pro minori culpa luxurie debent fideles missas talium non audire, ut 
patet ex lege papali multiplici, ut 32 distinccione, capitulo: ,,NVullus.*?) Quo- 
modo ergo sustentabit subditus officium talium. sacerdotum, quod non est 
dignum ab ipso vel ab alio exaudiri? Similiter talis sic notorie sustentans 
curatum dat imprudenter elemosinam contra Christum; sed hoc nemo fa- 
ceret, ergo nec tali curato in elemosina subueniret. Nam Matth. 7 (15) man- 
dat Christus: , Attendite a falsis prophetis, qui veniunt ad vos in vestimentis 
ouium, intus autem sunt lupi rapaces! Quomodo ergo attendit ab illis, qui 
dat eis temporale subsidium ad tantum facinus tam nociuum curato pre- 
lato et subditis perpetrandum? Non dubium, quin sit contrarium regulis 
caritatis. Et pro fundacione istius euidencie supponatur, quod talis curatus 


1) Auetor et hie et alias ex gr. e. 8. sez consentiendi modos distinguit, pro more 
aetatis his versibus significatos : ; 

'  Consentit operans, defendens, consilium dans, 
Ac auctorisans, non iuuans mec reprehendens. 
cf. Wielif, de Symonia e 8. MS. 

2) De voeabulo prolixiorij quod hoe loco scriptum est, rite legendo post plura 
explieandi pericula non a me solo frustra faeta postremum desperavi; verbum q. v. 
substantivum esse videtur, gravé peccatum, sive speciem peccatorum aliquam ex- 
primens. 

3) Deeretum Gratiani, pars prima, distinctio 32, cap. 5: Nullus missam audiat 
presbyteri, quem seit concubinam indubitanter habere aut subintroduetam mulierem. 
Corpus juris eanonici, ed. Richter 1836. p. 102. ; 

ut sic peccat grauiter tam in deum quam in proximum. Similiter ex fide, 
quam docet apostolus Rom. 1 (82) et leges multiplices, periculosum peccatum 
est et crimini consentire; sed sic faciunt qui taliter curato. i temporali- 
bus subministrant, ergo ut sic peccant grauiter; quod cum nemo debet ía- 
cere, videtur, quod ut sic faciunt ut non debent, nam eorum vocata ele- 
mosina sic viuentes sustinet et defendit. Et per consequens sic elémosi- 
nantes cooperantur inique cum curato et euidencius defendunt ipsimet vitam 
suam, et per consequens culpam ad vitam huiusmodi consequendam. Et 
tercio istud videtur esse reale consilium: quod quomodocunque tu vixeris, 
ego tuam vitam culpabilem sustinebo. Nec dubium, quin sic ficte elemosi- 
nans tale facinus auctorisat. Et cum subtraecio facule talem ignem pec- 
cati extingueret, videtur quod sic parate apponens faculam non iuuat ab 
igne criminis, sed accendit. Et cum non dicit aceute et reprehensiue, quod 
non volt esse particeps talis criminis, videtur, quod consentit sexto modo) 
et ultimo negatiuo. Ubi igitur est caritas subiecti, qui sic consensit pre- 
sidenti? Et hec est plane doctrina apostoli 2 Thessal. ultimo (8, 14): "Si 
quis non obedierit nostro verbo per epistolam, hune notate et non commis- 
ceamini cum illo, ut confundatur., Nec valet hec ficcio antichristi, quod 
subditus non debet iudicare de vita vel officio pastorali, quia debet iudi- 
care, Si recte docet et predieat viam ad patriam. Sed hoc non est mag- 
num et necessarium iudicium, quod antichristns non audet interdicere pre 
pudore. Similiter Ohristus precepit Joh. 10: (37): ,S1 non facio opera 
patris mei, nolite mihi credere. Que ergo excellencia Antichristi super 
Christum, quod subditi debent sibi credere in faciendo opera patris sui 
diaboli, quod sit dignus recipere elemosinas. subditorum! Similiter Ohris- 
tus precepit Matth. 5 (13): ,Quod si sal euanuerit, ad nichilum ultra valet, 
nisi ut foras mittatur et conculcetur ab hominibus." Numquid ista foris- 
missio et ab hominibus conculeacio est elemosine propter nocumentum 
fraudis ministracio? Constat quidem, quod licet in quibusdam subditis im- 
prudenter subtrahentibus tales elemosinas posset euenire iniuria curatorum, 
tamen talis subtraccio facta prudenter, quod est satis facile, foret iusta, et 
ista foret tiriaca?) contra symoniacos desides corrigendos. 


Cap. IX, 


Ex ista sentencia iam proximo dicta prodesset istis nouis ordinibus 
cum nouis collegiis, quibus per artem nouam appropriantur ecclesie. Sunt 
autem tres persone, quibus ista appropriacio est inhibita, scil. Monachi, 
Canonici atque Collegia. Et sunt collegia tripartita, scilicet maxima, que 
vocantur ecclesie cathedrales, ut patet specialiter de prebendis. Media 


1) ef. e. € p. 15 not. 1l, scil. consentit non reprehendens. i 
2) Tyriaea, theriacum, antidotum, cf. Du Fresne glossarium mediae et infimae 
latinitatis, s. v. 

autem. sunt capelle principum, quibus eadem arte sine auctoritate. appro- 
priantur eeclesie. Et ménima sunt collegia studiorum, quibus omnibus 
appropriantur decime et. suspenduntur opera offic pastoralis. Verum 
sieut domini temporales debent capere sua dominia de sacerdotibus, qui 
contra legem domini sunt dotati, sic populi decimantes debent capere suas 
oblaciones et:decimas de istis appropriatis basilicis, dum eis notorie et 
habitualiter pastoralia officia subtrahuntur. Sic enim posset persona 
layca et manifestus diabolus constitui pastor in populo ad populum per 
latam viam, que ducit ad thartaros, seducendum. Et eadem autem est 
racio de subtraccione elemosine a talibus false fictis curatis siue pastori- 
bus et de alus personis simplicibus, que in illo officio fideliter non labo- 
rant, pro quo illud apostoli adduci potest, 2 Thessal. ultimo (3, 10): ,,Qui 
non laborat, non manducet.^ Quis, rogo, color, nisi sacerdotibus Baal vo- 
catas elemosinas et suffragia manducare et non vere ad imitacionem 
summi pastoris in illo officio laborare? Reuera certa discrepancia vite et 
nominis manifeste ostendunt, quod non Christi, qui est veritas, sed anti- 
christi, qui est falsitas, sunt huiusmodi sacerdotes. Et si pro corporali 
debito laborant homines ad complementum momentanee iusticie corporalis, 
quanto magis laborarent pro perpetua iusticia saluande anime, cum illa 
ducit ad patriam, sed per priorem iniusticiam populus ducitur ad Gehenpnam. 
Quomodoecunque autem quis in isto finxerit, infidelitas est in causa. Et 
sic utrique, operantes et sui consencientes, incurrunt in hoc grande peri- 
culum, sicut acute agnoscetur in iudicio ultimato. Similiter elemosinantes 
clericos per tales oblaciones et decimas debent cauere prudenter, ne con- 
tra Ohristum nutriant filios antichristi. Sed hoc contingit sepe in hiis tri- 
bus appropriacionibus, ergo et decimantibus est diligencius hoc cauendum. 
Si autem hee due secte vel ista collegia sunt in conversacione a domino re- 
probate, quis dubitat, quin sic nutrire eos non foret elemosina, sed stulcioris 
partis contra Christum stulta presumpcio. Nam ommes hee secte et omnes 
nouitates, que non in Christo domino sunt fundate, temptant Christum cum 
Sathana Matth. 4 (5), cum spernunt ordinacionem liberam sue *) secte et pre- 
eligunt seruilem sectam aliam minus bonam, ac si nollent per gradus, quos deus 
ordinauit, in Sion celestem ascendere, sed per lacionem Sathane ad templi 
pinnacula transuolare. Que igitur elemosina est, sic fouere puerulum talem 
diaboli in eastris caverniticis?) contra Christum? ' Christus enim ordinauit, 
quod sui pastores conversarentur cum ouibus docentes eas viam domiicam 
tam opere quam sermone. Sed antichristus disposuit, quod sui filii in castris 
talibus a doctrina huiusmodi obmutescant. Et sic populus, qui duceretur per 
viam domini, a diabolo sepius est seductus. Similiter superbia mundi prin- 
cipum et aliorum fundancium ista collegia, que sunt nidi diaboli, redundant 


4) sue] i. e. Christi. 
9) eaverniticis] i. e. caphernaiticis, capernaiticis. 


; see 


in consencientes et nutrientes istam superbiam. Cum ergo sic decimantes 
filiis suis participant ista superbia, videtur, quod hoc ipsos retraheret a .con- 
sensu, nam quilibet nostrum habet onus nimis graue ex delieto proprio, licet 
non sibi accumulet participium criminis alieni. Tales enim euidencie mouerent 
fideles ad consuetudines in Christo non fundabiles destruendum. 


Cap. X. Á 


Sed hic multipliciter replicat antichristus primo per boc, quod videtur, 
sic loquentes loqui stolide et non ad dicta sua aliquomodo consequenter. Nam 
videtur ex alibi dictis de sectis, quod ista collegia constituunt nouas sectas, 
et tamen dictum est, quod non sunt nisi quatuor secte detestande; habent 
enim cathedrales ecclesie speciales regulas et patronos. Sed hie non contendit 
fidelis circa contenciones tales verbales, licet quidam dicant, quod non repug- 
nat, istas sectas quatuor in partes plurimas dispertiri, et tamen non sunt nisi 
quatuor. Sie solum sunt decem res que sunt, categorie,!) decem prima 
genera, licet eedem res.sint mille vel quotquot habere volueris, cum pars 
subiectiua sit totum sui superius. Et sic licet sint multe maneries monacho- 
rum, canonicorum atque fratrum, tamen omnes ille conueniunt in triphcitate 
ista communi , et sic prima secta cleri cesarei in se continet multa. membra, 
licet quedam partes sint tanquam fola vel radices, ut quedam collegia non 
concedunt, se habere alios patronos. citra Christum. 

Sed dimissa illa contencione verbali queritur quoad excusacionem quo- 
rundam in dando tales elemosinas dicencium, quod illas tribuunt non. isti 
persone peruerse, sed principaliter deo suo. Caueat igitur ipse de peccato 
proprio , quia elemosinans plene facit quod statui suo spectat. Sed sic balbu- 
cientes in fide nimis ruditer deuiant, nam tales rudes debent primo cognos- 
cere, quod Deus capitalis dominus habet omnia ista bona; ideo deus non re- 
quirit solum quod donent sibi ipsa, sed quod dent secundum formam, quam ipse 
limitat adutiltatem sue ecclesie. Ideo dicunt loquentes communiter, quod deus , 
est remunerator aduerbiorum. Similiter enim superflue docet et Luc. 14, (12 
sqq.) et alibi, quibus personis sinttales elemosine tribuende. Etiam aliter posset 
stolidus seruus domini ex stulta particione nimis perturbare suam ecclesiam 
dando discolis dona dei et spoliando fideles et simiplices a vite necessariis, 
quod sepe euenit. I£t propter talem sollicitudinem bonum proficiendi creditur, 
quod Christus et sui apostoli non sic corporales elemosinas sed spirituales 
facilius ministrarunt. Nam Actorum 3 (6) dieit Petrus: ,argentum et aurum 
non est mihi, quod autem habeo, hoc tibi do." Et in isto excessu spiritualis ele- 
mosine super corporalem multi satrape sunt cecati, debet ergo seruus parciens 
elemosinas tales é(auere de sua ceca superbia, cum sit nude seruus domini 


1) eategorie] cate, MS. Categorias easdem prima genera vocat Aristotelem ipsum 
sequens, qui illas et và yéw (vo) o»voc) et v mo* appellavit. 

parciens seruis aliis bona sua. Debent secundo attendere, quid parciat? egenis 
domini ipsa bona, scilicet pauperi debili, pauperi ceco vel pauperi claudo, quia 
deus ex suo spirituali opere sua suffragiatalibus limitauit. Ideo debet sic ele- 
mosinans prudenter attendere, quod in particione elemosine non obuiet legi 
Ohristi. Et hec est racio, quare sacerdotes et specialiter curati debent esse 
pauperes debiles; pauperes autem debent esse, in quantum sunt clerici. Et licet 
contingit eos habere bonum, fortitudinem corporalem, sunt tamen nimis debiles 
ad perfieiendum opus suum pastorale et cum hoc,ad viuendum in persona sua 
propria et sociorum suorum de laboribus manuum tanquam Paulus Actor. 20 
(34). Quamuis autem Paulus non fuit desponsatus cum tali laboricio, tamen 
odiens ocium et mendicacionem 'sic se exercitabat, quum propter defectum 
populi non subfuit.sibi opportunitas predicandi. 


Cap. XI. 


Sed adhuc replicat antichristus excusacionem inueniens in peccatis. Licet 
enim talis curatus non resideat in parochia propria, proutdet tamen de vicario 
suo ydoneo, et ipse in oracionibus et contemplacionibus, quod est opus 
excelleneius et ecclesie utilius, occupatur. Et sic sancta mater ecclesia est 
regina astans a dextris Christi in vestitu deaurato circumdata varietate!) 
Decet autem ex ordinacione diuina, quod unum membrum ecclesie circa unum 
officium et aliud circa aliud officium occupetur. Ex hoc enim claret ecclesie 
Christi fertilitas et suorum seruorum utilitas, et sic dicitur, quod curatus 
residet per vicarium , quod equiualet residencie curatorum. 

Sed hic dicitur antichristo, quod non licet ipsum sic sophisticare cum do- 
mino; non enim licet mentiri veritati prime, quod vicarius talis sit satis ydo- 
neus spiritualiter tantum populum, cum nec sufficit se ipsum regere, nec 
suffüciunt sibi temporalia propter spoliacionem superioris curati, per quem 
instrumentaliter exercet officium pastorale. Sed necessitatur ex ista diaboli 
cautela spoliare subditos pauperes et egenos, et ex occupacione circa istam 
cautelam officium pastoris dimittere. Numquid credimus istud mendacium 
esse antichristo vel suis apostolis exemplatum? $i ergo ille curatus intendit 
contemplacioni et oracioni, dimittat officium atque nomen; non enim superest 
alia causa, quare-sic false portat nomen pastoris, nisi ut sit spiritualis vica- 
rius antichristi. Et communiter necessitat suum vicarium, ut sub ipso re- 

missius portet dampnabiliter illud nomen. Cum autem fidelis dando omnem 

operam sibi possibilem vix sufficiat, quantum debet, se ipsum regere, quo- 
modo datus curatus et eius vicarius sufficiunt debite et se ipsos et populum 
gubernare? 

Si autem talis secta, siue monachus siue canonicus, cupit contemplatiue 
viuere et orare, dimittat hoc falsum officium siue nomén, et contempletur ac 


1) Alludit loco Psalm. 45, 10. 14 sq. 

oret, sicut fecerunt patres in ecclesia primitiua. Quia si vult hec temporalia 
et cum hoc nomen sanctitatis abscondite possidere, sciat, quod inconstans 
est in omnibus viis suis!). Et utilius esset ecclesie, oracione tali carere, quam 
ipsam cum istis paribus possidere. Quia oracio talis viri duplicis ?) fit. com- 
muniter.in peccatum. $i ergo sollicitudo vicarii sufficit ad pastoris officium 
deleat ipse ab ecclesia dei superfluum et maneat datus vicarius principaliter 
curatus ouium et citra Christum. Sed corporale emolimentum retardat, quod 
istud apostema putridum sit in spongiositatibus ecclesie generatum. Oontem- 
placio autem et oracio talis religiosi priuati non sunt sensibiles ad profectum. 
Sed. esset longe Christi ecclesie utilius, quod non essent tales religiosi in 
ecclesia militante , quoniam sicut superflue gerunt nomen pastoris, sic autem 
nomen veri christiani, eum sint vitulamina spuria in vite ecclesie non fundata, 
quia, sicut refertur ex decepcionibus in Anglia, per idem contingeret sutorem 
et quemcunque peccantem esse curatum nomine et, ad temporalia ouium spo- 
lianda. Sicut ergo Jesus cepit faeere et docere?), sic incipiant tales curati fa- 
cere, cum a fonte pastorum gratis acceperant bona sua singula, et precipiun- 
tur ab eodem fonte eadem gratis dare?). Sicut ergo et religiosi priuati 
sunt una fistula secundum multas partes rauca et putrida, sic eorum oracio 
vel contemplacio parum aut nichil prodest ecclesie. Et sicut communicant in 
bonis, sic oportet quod communicent in operacionibus meritorum. Quiain die 
iudici talis curatus non excusabitur per fictum vicarium se vel suos. Ideo 
tale sophisma diaboli fetet5) ante oculos redemptoris. 


Cap. XII. 


Sed adhuc obicit antichristus, quod tales curati habent appropriacionem 
et confirmacionem suam a summo pontifice, quis ergo eos argueret de accep- 
cione fructuum talis ecclesie? Vel ergo oportet negare papam, vel occupacio- 
nem talis beneficii et officii) approbare; et siista racio superius facta mo- 
ueret, daret euidenciam viatori ad debitum proximi detinendum, cum nescit 
de creditore Suo, si dignus sit apud deum. 

Et ad istud sepe dictum est, quod confirmacio romani pontificis non valet: 
nisi de quanto voluntati et ordinacioni dei, qui est summus dominus, est con- 
formis. Nec est fides, cum sepe contingit oppositum, quod, quidquid papa 
fecerit,7) deus, qui est summus sacerdos et dominus, auctorisat, cum tunc 


Tj-ef-Jae, 1,8. 

2) Duplex, id est ó6pvyoc Jac. 1, 8. 

3) ef. Act. App. 1, 1. ) 
4) cf. Matth. 10, 8.8 

5) fetet] pro: foetet. 

6) officii] officio, MS. 

1) fecerit| post vocabulum fecerit MS. habet: quod. 

foret inpeecabilis et deusin terris. Et sic si propter cupidinem et autoritatem 
huiusmodi domini ad quodeunque licenciat, non est plus quam licencia anti- 
christi. Ideo cum non debet sibi credi, nisi de quanto ex fide scripture vel 
mandato domini se fundauerit, idem est ae si infidelis argueret sic: anti- 
christus sine fundacione ulteriori simulat, quod dat licenciam vel auctorisat 
hominem ad hoc opus, ergo ad hoc habet & deo licenciam. Verum videtur 
quibusdam, cum Christus et sui apostoli non sic appropriarunt ecclesias et sic 
contrarium racioni, quod papa ignorans utilitatem ecclesie, quam sie appro- 
priat, inducit habitum antichristi. Et breuiter nec faeto suo mec dicto vel 
bullis debent fideles eredere istius prelati, nisi de quanto se fundauerit n. fie 
seripture, Et. ista fides explanata sufficit cum | gracia: pontificis: animarum 
ad totam. ecclesiam: militantem | regulandam. | Ideo seducens cautela diaboh 
est, quod viator debet pape magis attendere, quam racioni domini vel sérip- 
ture, quod idem est istud asserere, et ipsum extollere supra deum. 


Cap. XIII. 


Unde quidam fideles, qui audent, habent istam. euidenciam ut deri- 
soriam et suspectam. Ideo petunt, ut ostendatur superior euidencia. 
vel non credunt. Nec contempnunt vel dampnant in hoc romanum pon- 
tificem, sed ex fide dominum Jesum Christum tanquam deum omni anteponunt : 
et docto defectu notorio et facto sensibili dicunt audacter, quod siue papa siue 
alius istud statuerit, ista statuicio est iniqua. Et in casu quo presumptiue 
sic continuauerit in errore, bonum esset ecclesie, non fore talem papam, qui 
ab areciori sequela Christi et Petri sui vicarii sic declinat. Verum ille homo, 
scilicet papa, propter periculum debet precipue stare in limitibus legis Christi, 
ne propter nouitates inductas seducat ecclesiam. | Verum quidam nominant 
ipsum antichristum et patronum primum secte, que sine Ohristi licencia est 
introducta. Et sic quoad diuisionem factam!) conceditur, quod oportet negare 
errorem pape et presumpcionem sue dignitatis, quam contra utilitatem ecclesie 
sic presumit. Nec moueret talis licencia pape fideles ad conferéndas suas 
elemosinas talibus sophisticis vocatis curatis, cum ex facto et defectu pasto- 
ralis officii est eis notorium, quod ad illam elemosinam secundum racionem 
huiusmodi sint indigni. 

Et quantum. ad racionem de humano debito, antichristüs erubesceret 
de similitudine; quod per idem homo debet detinere debitum ex hoc 
quod nescit creditorem suum esse preseitum, per quod debet subtrahere 
suam elemosinam ex hoc quod scit de facto, talem curatum esse indignum ad 
recipiendum tales elemosinas racione officii pastoralis. Nam secundum doc- 
trinam Ohristi Joh. 10 (38) homines operibus suis debent credere, quare ergo 

1) Respicit ad eapitis XIL. initium, ubi dictum est: vel oportet negare papam vel 

non operibus vel defectibus huius curatoris!). Concediturtamen, quod cre- 
ditore. supposito peccatore notabili et per solucionem humani debiti dampnifi- 
care se et matrem ecclesiam debet debitor vel alius secundum forum consci- 
encie ipsum instruere et a solucione debiti ad tempus cum prudencia declinare. 


Cap. XIV. 


Restat videre dlterius euidencias, propter quas subditus non debeat in- 
iuste decimas detinere. Et videtur, quod euidencia precipua excedens bullas 
papales, excommunicaciones et censuras alias est humilis ministracio sacer- 
dotum, Dum enim scitur ex facto, quod sacerdotes fidehter ministrant pa- 
rochie, et cum hoc scitur, quod egeant, ille subditus foret infideli deterior?), 
qui in hoc casu stipendium sibi debitum detineret, et mouet multum, quod 
decima est pars domini, de qua in mensura fidelis pastor huiusmodi conten- 
tatur. Sunt autem multe raciones, propter quas fideles arguunt, quod pars 
decima debet ab actiuis singulariter deo dari, ut hii dicunt, quod opera sex 
dierum sunt ex integro bona dei, angeli eciam celi, licet non exprimantur in 
Genesi, et res communes?) sunt res VII et VIII, et super hec Christi humani- 
tas est res nona, et super ipsam est diuinitas tanquam decima. Et in huius 
signum omnes homines exprimunt omnem numerum usque primum. articu- 
lum et singulas eius partes nomine simplici. Et ex post utuntur nomine com- 
posito numero articulo et parte eius secundum congruenciam numeri adaptato. 
Unde! arithmetici^) diuidunt numerum in tres partes: numerum digittum, 
numerum articulum, atque compositum. Numerum digittum vocant quemlibet 
citra decem. Numerum articulum quemcunque, qui potest diuidi in decem 
partes equales. Et numerum compositum vocant quemcunque alium numerum 
ex numero digitto et articulo integratum. Alii autem racione alia considerant 
creaturas. Ut primam dicunt esse elementum et specialiter terram super 
aquam; propter colleccionem radiorum solarium crescunt terre nascencia, et 
conformiter in aqua licet in sensibilibus degunt pisces, et de 1stis duobus ele- 
mentis surit secularia dona adaptata. Sed non sic de igne et aére; de istis 
autem duobus elementis sunt mixta quedam imperfecta, et sic ad mixta per- 
fecta in secundo gradu siue lapides peruenitur. In genere dutem lapidum 
sunt minere, ex quibus corpora metallica in gradu tercio generantur. Et ex 
hiis tribus cum cetera ?) influencia vegetabilia in quarto gradu secundum ge- 
nus multiplex producuntur; et ex vegetabilibus sensibilia prodeunt quinto 


" 


l) Et hoe loco et infra, v. e. cáp. XVL, nomen curatoris pro.curato identidem 

gradu; et post illa prodeunt homines sexto gradu. Nec dubium, quin semen 
hominis ex vegetabilbus et sensibilibus est productum. Septimo gradu sunt 
spiritus humani, quos necesse est a datore formarum organis hominis copu- 
lari, postmodum autem post mortem huius) spiritus possunt per se esse. Oc- 
tauo gradu sunt spiritus angelici, quos necesse est per se esse?) a principio 
in eternum.  Etin quo gradu Christi humanitas est, que secundum corpus 
participat omnia ista septem, cum tanquam corpus neutris?) ut cetera, quod 
vocatur ab aliquibus elementum, residet beatum in celestibus eternum. Et 
ipsa persona excedit omnes alios creatos spiritus, tam animam humanam quam 
angelos.. Licet autem ista humanitas non fuitin mundi exordio in effectu, 
oportet tamen ipsam esse perpetuo in......*) Et post'ista nouem necesse 
est diuinitatem procedere tanquam primum et nouissimum. . Nullus ergo ne- 
caret. deo. partem decimam, nisi qui negaret suum uniuersale dominium et 
has nouem fabricas secundum suam sapienciam procedentes. Tales sunt ra- 
ciones multe; sed sufficiat fidelibus ex. fide scripture elicere, quod deus paz- 
tem decimam aptauit sibi. 


Cap. XV. 


Consequenter restat videre, cui parti ecclesie sunt decime regulariter 
tribuende. Et videtur ex fide scripture, quod in mundi principio propinque 
statui innocencie decime sunt combuste, ut patet Genesis 4 (3. sqq.). Sicut enim 
in státu innocencie non fuerunt persone nec fuissent que sic decimis eguissent, 
sic in prima ecclesie etate. Ideo in signum sortis domini, ad testificandum 
suum universale«lominium, mittebantur decime versus celestia in corporal 
bus sic fumosis. Postmodum autem tempore Moysi, quum sacerdotes et leuite 
fuerant in lege domini figuraliter limitati in signum quod debuerant esse simi- 
liores ét propinquiores domino, habuerunt a deo decimas eis datas. Et ista 
lex durauit usque ad aduentum domini incarnati. Sed tercio tempore gracie 
ad docendum, quod decime sunt cerimoniales in parte et aliquantulum caden- 
tes sub precepto domini, non lego in lege gracie, quod Christus vel sui apo- 
stoli decimas singulariter clericis pro isto tempore limitarunt. Sed necesse 
est secundum legem domini, quod habeant perfecte necessaria pro suo officio 
limitata. Et quia visum est sapientibus, quod tercia pars ecclesie, que sub- 

1) huius] seilicet hominis i. e. eorporis. 

2) Esse] deest in MS. 

3) Neutris .... elementum] verba haec aliquo modo corrupta esse videntur, neque, 
si omnia delerentur, aliquid desideraretur. 

4; In Codice seriptum est: in minera, quod errore scribae factum esse haud du- 
bito, nexus enim sententiarum postulat, ut exponatur, Christi humanitatem, etiamsi 
non fuerit omni tempore in effectu, tamen esse perpetuo in dei idea, cogitatione, con- 
silio; fortassis scribendum erat: in memoria. 

ministraret presbiteris, facilius posset seruire illis decimis, ideo sunt illis obla- 
ciones et decime limitate, Non tamen video quin cuncti clerici debent ^) se- 
cundum regulam apostoli de alimentis et tegumentis, quomodocunque iuste 
venerint, contentari, et decime debent prudenter pauperibus impertiri. Et 
secundum istam racionem licet curatis pauperem Christum sequentibus aeci- 
pere de decimis moderate. "Tractum autem estin consuetudinem, quod non 
laudo, sed secundum maliciam crescentem ex ea reprobo, quod curati ex in- 
tegro habeant oblaciones et decimas, ut laici sint plus et clarius a remorsu 
consciencie excusati. Ourati autem debent viuere de decimis et oblacionibus 
regulam apostoli obseruantes. Etin casu quo de ipsis pars notanda super- 
fuerit, debent ipsam Christi pauperibus et in aliis officiis prudenter, voluntati 
domini conformiter, elargiri. Et super ista ordinacione humana ereuerunt 
leges multiplices, quarum alique sunt mendose; ut quidam statuunt, quod pro- 
uentus curati in quatuor debent diuidi, primo debent clerici moderate capere 
pro se ipsis, secundo debent partem aliam prudenter distribuere extrinsecis 
pauperibus et egenis; terciam partem dabunt ad eonfeccionem basilice, et 
quartam ad reparacionem et sustentacionem congruam domus sue. Et in 
ista lege humana latent versucie plurime serpentine. Sunt autem difficultates 
alie infinite, ut de quibus rebus debent dari decime, si de bosto?) vel aliis terre 
nascentibus, si de piscibus et feris, si de stipendis laborancium eciam per 
turpe lucrum ut per meretricium vel usuram vel aliam sortem illicitam con- 
quisitis; tales sunt multe difficultates fabulose circa tradiciones humanas, 
circa quas foret clericum turpe occupari. Habeat ergo curatus necessaria 
alimenta et tegumenta pro suo officio et dimittat istas tradiciones friuolas et 
nociuas. Non est autem fidelem facile exprimere peccata symoniaesa et con- 
tenciosa et dimissionem pastoralis officii, que ex ista declinacione a vita apo- 
stolica ad leges humanas, plus notatas quam ewangelium, sunt exorta. Ideo 
medicima theorica est curatum ministerio legis dei attendere et tradiciones 
has friuolas non curare, quia certum videtur, quod antichristus posset ad 
tantum accendi libidine, quod spoliet bona singula subditorum, ac si sic argu- 
eret secundum sophisticacionem diaboli: *decime debentur mihi ex integro, 
ut ex fide colligitur; sed omnia bona et singula, que subiectus possidet, sumt 
decime, quia respectu nouem parcium aliquarum; ergo debeo capere ex inte- 
gro cuncta sua^. Racionalis autem terminus et metricabilis?) est ille, quem 
deus dat in suo apostolo 1. Tim. 6 (8). Ideo ille debet ut fides, dimissis hiis 
friuolis obseruari. 


1) Debent| dent MS., omissa linea, qua sola librarius voeabulum debent & verbo 
dent discernere solet. 

2) bosto] i. e. arbusto. 

3) Metrieabilis] i. e. iustam rerum mensuram et congruum temperamentum con- 
stituens, ef. vocabulum q. v. substantivum metricatio II, ec. 10. infra. 

Cap. XVI. 

Superest discutere per radices peccati, quod ex ista lege et subtilitate 
diaboli inoleuit. Quidam autem curati pascunt seipsos ex superhabundancia 
temporalium nimis laute et sunt inhabiles ad ewangelisandum, deum pro sub- 
ditis exorandum ; et cum tanquam propinquum fidei debet capi, quod tales 
curati sunt ad officium pastorale pre ceteris officiariis obligati, debent enim 
serecognoscere pauperes esse et egenbs et deminutis donariis viduarum et pau- 
perum subditorum habere suos prouentus ad quotquot se extenderint egene 
collecciones, et specialiter pro omnibus illis et singulis singulariter in die iu- 
dicii responsuros: ubi ergo est arccior condicio miserie paupertatis? Ideo 
signum luciferine superbie est, quod prelatus superbiat de pinguedine sui 
beneficii, quod tamen sufficit expendere annuatim. Debent autem considera- 
cionem istam tam intellectu quam affectu dimittere et totam solicitudinem 
colligere ad fideliter ministrandum ecclesie. E 

Secunda vacio reprimens dictam superbiam foret recognoscere áttente, 
quod deus signanter tribuit sibi partem suam. Ideo cuin sit ballinus tanti 
domini, debet cogitare specialius, quod sufficiat sibi dare fidelem compotum 
de parte deo tam propria, quomodo fideliter assumpsit illam partem. Et istud 
foret frenum rectoribus, ne lasciuiant in esculentis vel quibuscunque concer- 
nentibus personam propriam deminutis elemosinis subditorum, ut est de lec- 
sterniüs dorsarus, aulicis bancaris, puluimaribus et sumptuosis domorum 
ceteris ornamentis. Et idem iudicium de vestibus ac surrearum splenden- 
cia. Istud autem est verbum sectis quatuor adaptandum, ut episcopis, mo- 
nachis, canonicis, ac fratribus, quod ommes iste in esculentis, ornamentis ex- 
pendunt prodigaliter, contra vitam Christi et regulam, elemosinas pauperum 
subditorum. Et in istis talis pauper prelatus erubesceret, si non fuerit 
supercilio diabolico excecatus. 

Tercia vacio, que moueret conscienciam pastorum huiusmodi, stat 
in isto, quod episcopus animarum ipsum curatum constituit, non custodem 
stercorum ad taliter lasciuiendum in corpore suo, sed custodem anima- 
rum, que ad dei ymaginem et similitudinem erant facte. Ideo debet ani- 
mas in pastu virtutum spiritualiter impinguare; et sequetur pastorem 
summum in moribus, qui ad pastum spiritus et non ad pastum corporis 
attendit, nisi gracia huius finis. Cum autem lex dei sit irreprehensibilis et 
utrobique consona racioni, non negato curato sed explicat!) sibi capere de 
alimentis et tegumentis, qua racione duce est sibi necessarium ad offi- 
cium pastorale. Et si in isto statu forte deuenerit egenus, ut cecus vel claudus 
vel infirmitate alia; corporea pregrauatus, debet secundum regulam apostoli- 
cam prouisor de necessariis anime suis subditis de suis elemosinis susten- 


1) Non — explicat] Nisi forte corruptus fuerit locus, hie tantum sensus subesse 
potest, legem dei explieare, quod non pseudocurato sed genuino et fideli pastori liceat 


eapere sibi quantum, ut officio fungatur, necessarium sit. 

tari. Et dico ,,secundum regulam apostolicam *, quod non oportet ipsum pro 
fortificacione corporis tantum expendere, sed parcere de se ipso, ut alii sa- 
cerdoti tribuant in pastorali officio laboranti. Istud autem est generale 
peccatum huiusmodi apostatis, quod non dant!) exemplum in sua vita ouibus 
suis, ut ewangelice conuersentur, sed pocius exemplificant vitam diaboli, que 
ducit ad tartara ut sequantur vestigia antichristi; non enim exemplatur a 
Christo, quod pastor sie pascat corpus proprium, sed castiget pocius ad car- 
nem inimicum anime castigandum. 


Cap. XVIL 


Restat ulterius videre transgrediendo, quomodo curatus debet pugnam 
contra ires hostes anime suls subditis exemplare.. Et primo de luzuria, cum 
multi vocati curati non contentantur de parochiali ecclesia, nisi annexam 
habeant capellam, vel commorantem cum eis tanquam uxorem propriam vel 
sumptuose viuentem seorsum, prope tamen de bonis parochie sustentatam. 
Cum autem viuant extra matrimonium in manifesto adulterio, patet, quam de- 
testandum est hoc peccatum tam subditis quam curatis. Subditi enim non 
deberent audire missam talium sacerdotum et per consequens nec in alis 
officiis pastoralibus participare sui criminis, cum oracio et quicquid fecerit, 
sit in peccatum notorium apud deum, et per consequens non debent dare sibi 
oblaciones vel decimas, ne videantur consencientes crimini sic notorio in cu- 
ratis. Et istud ostenditur non solum debere se extendere ad peccatum luxu- 
rie, sed ad ommissiones et commissiones alias, quibus pastorale officium sen- 
sibiliter est subiectum, ut stante curato in curiis doifiinorum vel extrauagan- 
tibus lasciuiis. Qua posset fronte ad se et ad suam amasiam rapere decimas 
pauperum subditorum? Ille autem non foret curator, sed antichristi raptor, 
qui non erubesceret, multas oues suas perire pro fame, et cum hoc sustineret 
suam amasiam in sumptuosis pelliciis incedere et nodulis argenteis vel aurea- 
tis: ubi queso foret consciencia talis pastoris sed verius raptoris, qui non 
timeret?) rapere decimas pauperum parochianorum ad cum tali meretrice 
in luxuria volutandum, et cum hoc constituere se dignum ad quodcunque pa- 
storale officium pro salute anime sue proprie vel sui subditi exercendum. 
Reuera talis videtur esse non solum lupus rapax, sed ouium suarum simpli- 
cium tam quoad salutem corporis quam anime strangulator. Et idem videtur 
iudicium de curatis stantibus in. /omana curia pro beneficiis alis vel priui- 
legiis ad pauperum subditorum elemosinis impetrandum, vel stantibus Lon- 
doniis vel locis aliis voluptuosis ex eisdem sumptibus extra suam parochiam, 
quomodocunque staciones tales antichristi fuerint palliate. Et ve illis, qui 
curatos i tali statu extraordinario protegunt vel quacunque antichristiana 


1) dant| dat, MS. 
2) timeret] timent, MS. 

cautela consenciunt, vel quacunque simulacione diaboli auctorisant. | Nec 
videtur, quomodo licet pastori sane síare extra suam parochiam, nisi sana 
consciencia ostensum fuerit, quod plus sic prodesset ecclesie, quam in sua 
parochia residendo: ut supposito, quod curatus sit doctrine simplicis in do- 
cendo suos subditos legem Christi, potest ad tempus stare in scolis vel alibi 
ad spirituale pabulum suis ouibus colligendum, sic tamen, quod tempore ac- 
cepto distribuat eis fideliter pabulum sic collectum. Et sic omnino detestandi 
sunt curatores stantes in studiis humanis, legibus, ut ciuilibus siue papalibus, 
attendentes, arti medecine corporis vel doctrine Ar'stotelis, licet ex talibus 
bonum aliquantum poterit prouenire. In omnibus autem talibus licet paro- 
chianis elemosinas suas prudenter subtrahere, ne videantur discoliam tahs 
pastoris vel vocati!) defendere ac fouere. Et parochiani sese debent iuuare 
reciproce abscondite vel aperte cum talibus decimis ut debitis a talibus pseudo- 
pastoribus vendicatis. Llemosina quidem magna est excludere talem diabo- 
lieam discoliam. In omnibus tamen talibus necesse est, quod parochiani ser- 
pentinà prudencia regulentur. 


Cap. XVIII. 


Superest videre, quomodo rectores quidam ex voluntate carnis et ex vo- 
luntate viri et non ex deo nati sunt?), quos Christus non dedit filios dei fieri, 
sed filios regis superbie, qui ex eadem superbia, contempta lege domini d?tant 
de bonis pauperum propriam paventelam. Et una causa est, ut videantur 
nobiles vel mundo incliti. Sic enim multe persone a gradu valde abiecto ad 
mundanam celsitudimem eleuantur. Et ista sophisticacio coloratur subtiliori 
cautela diaboli dicendo, quod ad hoc mouet misericordia et affeccio natu- 
ralis; quis enim non naturaliter inclinatur plus diligere parentes proprios et 
cognatos, quam alios extraneos fratres in domino? Et hoc mouet multos sy- 
moniace perquirere multas ecclesiasticas dignitates. Sed fides domini nostri 
Jesu Christi-excluderet hanc cecam superbiam. Quamuis autem Christus sit 
homo nobilis, dignabatur tamen procedere ex humili et paupere parentela. 
Quis rogo unquam abieccior?), quam fuerunt filii Israel quadringentis annis 
et amplius in Egipto, ut patet Gen. 9 (25) et Exod. per processum? In tan- 
tum, quod videtur quibusdam probabiliter, tam Christus quam Dauid pater 
suus fuerunt ex seruis abiectissimis procreati; et tamen Christus fuit homo 
nobilissimus, et/Dauid ecihm nobilis in moribus, quod preponderatur sollide 
quoad mundum. Quis rogo rex fuit in lege veteri Dauid nobilior, licet fuerit 
in iuyentute pastor ouium, et in parentibus Egypti abiectus seruus, ut elicitur 
ex scriptura. Talis autem condicio est accidentalis generi valde, eueniens 


1) Voeati] post hane vocem vocabulum curat? excidisse videtur. 
2) ef. Joh, 1; 12 aq. 
3) Abieceior] abieccio, MS. 

et recedens. Ideo ista superbia non est ex nobilitate generis nec est a ra- 
cione nec est a domino exacta. Sed pocius vita Christi cum racione docuit, 
que essencialiter est prima veritas, nobilitatem istam contempnere. Ideo 
non solum qui dimittit legem Christi vel qui contra regulam Christi est nimis 
in mundanis sollicitus,?) .... ac graciam huius finis dimittit utilius, pec- 
cat grauiter nobilitatem huiusmodi affectando. Similiter ex ewangelio-Matth. 
10 (87): Qui amat patrem aut matrem, et euidencius posteriorem parentelam, 
plus quam Christum, non est ipso dignus. Cum ergo tales preponderantes pa-- 
rentelam huiusmodi postponunt in amore Christum sua parentela carnali, 
ideo videtur multis, quod quilibet christianus debet plus diligi sub racione 
qua propinquus vel frater carnalis, cum spiritualis cognacio longe prestan- 
cior et propinquior non possit esse, quam christianum habere immediate Chri- 
stum patrem et sponsam suam ecclesiam eius matrem. Ideo non mediocriter 
peccat, qui per media illicita istud preponderat minus bonum. Cum autem 
debemus sub: graui pena singuli sequi Christum, Christus autem summus pon- 
tifex atque omnipotens non sic ditauit matrem suam carnalem vel cognatos 
proprios, sed ordinauit eos in notabili pauperie perdurare, videtur quod fa- 
cere oppositum per media iam currencia sit manifesta condicio antichristi. 
Si tibi iuxta dicta omnia, que curatus sic possidet, sunt elemosine et bona 
pauperum subditorum, ergo non licet curato sic spoliare parochianos proprios 
et ditare carnaliter ex tam nephandis spoliis propriam parentelam. Ideo 
quantumcunque talis ceca dotacio pullulat quoad mundum , officit spiritu- 
aliter quoad deum. Ideo lex amoris lege domini regulata moueret tales cura- 
tos non sie diligere propriam parentelam, specialiter cum multi sunt aln 
christiani, eciam quod contingit de propria parochia, tali elemosina magis 
digni. Ideo cum secundum regulam apostoli debemus de alimentis et tegu- 
mentis in tali officio contentari, videtur quod sic iniuste spoliare pauperes, 
quibus ista bona sunt debita, non sit officium Christi vicarii, sed pocius anti- 
christi; faciat igitur curatus officium ad quod venit, e& dimittat talia indigna 
spolia, ne per se ipsum et diabolum, cuius sic stul.e fingitur vicaria, prope- 
modo condempnetur. — Et quantum ad misericordiam et naturalem affeccio- 
nem, patet quod moueret fidelem ad oppositum faciendum. Homo enim debet 
prius ex caritate misereri anime proprie placens deo. Qualis ergo miseri- 
cordia vel caritas foret, hominem se ipsum dampnificare quoad. animam et 
carnem propriam, tamen éontempnere quod inferat sibi nocumentum mul- 
üplex ex consensu. Debet ergo homo esse racionale pecus domini ductum 
chamo ?) et freno racionabilis legis sue. Quid ergo, si voluntas vel irracio- 
nalis affeccio inclinat ad peccatum huiusmodi perpetrandum, debet animus 
hominis propterea succumbere peccato atque diabolo et contempnere do- 
minum Jesum Christum? 


1) Sollieitus] post hane vocem pars adversativa q. d. sententiae excidisse videtur. 
2) i. c. hamo, cf. Ps. 32, 9. 

Cap. XIX. 

Restat ulterius videre, quomodo tales prelati mundi splendencia et 
auaricia sunt infecti. Quidam enim presumunt de bonis pauperum pascere 
viros plus reprobos, sic tamen quod sunt mundo diuites vel hiistriones, qui 
proclament in populo, curatores illos fore viros dapiferos atque largos. Nec 
dubium ex ewangelio Luc. 14 (12), quin ista sit dampnabilis condicio anti- 
christi. Et eodem modo dicitur de sumptuosa et superflua familia de bonis 
pauperum sustentata, et eodem modo de sumptuosis et superfluis ornamentis, 
cuiusmodi sunt parapsides!) argentei et alii innumerabiles apparatus; et 
idem est iudicium de superfluis edificiis sumptuosis. Et ad tantum prorupit 
rex superbie in expensas superfluas, quod quinto mouet presbiteros tenere 
canes yenaticos, equos pinques, superfluos ?) ornatus talium de bonis pau- 
perum sumptuosos. Nec dubium quin talia notata in isto" quaternario?) non 
proficiunt officio pastorali, sed sunt quinque ligamenta stimulaneia ad super- 
biam, quibus diabolus ducit suum vicarium cecatum spiritum aliter ad Gehen- 
nam. Et ad tantum percuciuntur cecitate hii serui diaboli, quod dant pro 
responsione completa, quod honor seculi hec requirit. Sed cum diabolus sit 
infinitum melior quam honor seculi, maior color est et verior responsio foret, 
quod d/abolus hec requirit. Ille igitur nimis vecorditer fatetur, se a diabolo 
esse victum, quod tam exile instrumentum diaboli allegat pro suo crimine, 
quia mundus, qui est hostis suus, secundum racionem qua diabolus mundo 
abutitur, hec requirit. Qui igitur consentit tam exili racioni diaboli contra 
Christum, faciliter consentiret forciori: si hostis hominis ista inutilia sic 
requirit, ideo ille homo debet dare operam ad implendum quod expetit talis 
hostis. Multi enim labore dampnabili, qui est nimius, sattagunt placere dia- 
bolo propter mercedem nimis superfluam, scilicet honorem mundanum mo- 
mentaneum; sed oportet mercedem aliam consequi, scilicet dampnacionem , 
perpetuam in inferno. Istam autem mercedem dat prima iusticia et facit ad 
grauamen pene?) diabolum ministrare. Licet autem ista quinque sint 
dampnabilia in rectore?) simplici, sunt tamen magis dampnabilia in episcopo 
vel abbate, non solum. quia superant rectores simplices in hiis quinque, 
verum quia ex maiori obligacione atque yppocrisi faciunt ista patencius quoad 
mundum, et ad grauandum crimen habent gaudium de istis peccatis, ac si 
forent in seruicio diabali confirmati. Tales autem sumptuose consumpciones 
bonorum pauperum clamant suam iniuriam quoad deum. Et oportet ex dei 
iusticia, quod iste iniurie finem habeant, quem. finem debent exequi domini 


) 


1) parapsides] alias paropsides, sive patinae, cf. Matth. 23, 26 secundum versio- 
nem vulgatam. 

2) superfluos| superflues, MS. 

3) quaternario] i. e. opusculo. 

4) pene] i. e. poenae. 

5) rectore| racione, MS. 

temporales. Nec refert, quod curati tales habent simul multa beneficia in 
usum alium transmutata, nisi quod generant peccatum multiplici racione. 
Si enim abbas vel episcopus habet multas elemosinas vocatas perpetuas, quas 
papa dicit se in naturam aliam transmutare et dare licenciam uni persone 
ad talibus abutendum, ubi multi sufficerent seruire deo secundum legem suam 
conformius quam faciunt omnes isti: tales excusaciones yppocrite grauant 
culpam. Non tamen video, quin eadem simplex persona posset licite habere 
multa beneficia moderata, sic tamen quod remaneat fidelis seruus domiui, 
correspondenter ad beneficia sua  seruiens et dicta peccata precavens, 
cum deus, cui seruit fidelis, sit dominus uniuersorum. Et illo modo dicit 
Paulus 2. Cor. 11 (8sq.) : "Alias quippe ecclesias exspoliaui accipiens stipendium 
ad ministerium vestrum ? Et cum essem aput vos et egerem, nulli onerosus 
fui; nam quod mihi deerat, suppleuerunt fratres qui venerunt a Macedonia, 
etin omnibus me vobis sine onere seruaui et seruabo." Ex quo textu qui- 
dam eliciunt, quod quecunque elemosina quantumcunque parua a fidelibus 
gratis data potest vocari beneficium, quia tota ecclesia, quantumcunque loco 
distiterit, debet ministrare in dei laboricio seruo suo. Sed oportet secundo 
notare, quod ille qui seruiat deo et domino suo fideliter, et sic non oneret 
populum, a quo accipiat talia stipendia, que Paulus vocat ,,spolia". Verum luci- 
ferina videtur cupiditas, quod curatus, cui sufficiunt, data alia a mercenariis 
pauperibus, ante exigat stipendium per censuras. Et patet terc/o, quod Paulus 
aufugit nec debuit esse alicui populo onerosus. llle autem onerosus est po- 
pulo, qui exigit vel capit ab eo stipendia et non sibi tribuit magis bonum. Fra- 
tres autem late disseminati per prouincias sunt toti prouincie onerosi, quia 
quantum expediuit de bonis, tantum!) seminant fabulas atque mendacia, et ut 
non intrant per hostium ?), sic secundum legem dei non faciunt recompensam. 
Et breuiter totus defectus sacerdotum stat in isto infami binario, quod sunt 
acuti ad extorquendum corporales elemosinas et remissi ad retribuendum spiri- 
tuales recompensas, etsic sunt mundo dediti tanquam speciales filii antichristi. 


Explicit de officio pastorali pars prima. 
Incipit secunda pars. 


1) tantum| tum, MS. 
- 2) i. e. ostium, cf. Joh. 10, 14. 

PARS SECUNDA, 


Cap. I. 


'Tacto superficialiter de prima parte sacerdotalis officii, que pertinet 
curato, que scilicet est vite sanctitas, restat videre de secunda parte perti- 
nencie pastoris, que scilicet est doctrine salubritas. Cum enim Jesus Christus 
"cepit facere et docere*, curatus, qui debet esse eius vicarius, debet splendere 
sanctitate quoad personam propriam, et secundo debet lucere doctrine rec- 
titudine quoad oues; aliter enim predicacio sua foret inutilis, cum Psalmo 491) 
scribitur: "Dicit peccatori deus, quare tu enarras iusticias meas et assumis 
testimonium meum per os tuum? tu vero odisti disciplinam, proiecisti ser- 
mones meos retrorsum !* Prima igitur condicio pastoris est mundare fistulam 
propriam, ne inficiat verbum dei Et quoad secundam condicionem, que est 
valde multiplex, restat primo videre, que sit prima et precipua operacio pà- 
storis. Et dicitur primo, quod pastor habet trzplex officzum : primo verbo dei 
pascere spiritualiter oues suas, ac si per pascua semper virencim ad beatitu- 
dinem patrie initiarentur. Secundum officium pastorale est purgare pru- 
denter oues suas a scabie, ne sese et alias magis inficiant. Et tercium est, 
pastorem defendere oues suas a lupis rapacibus tam sensibilibus quam in- 
sensibilibus. Et utrobique precipuum officium pastoris videtur seminare suis 
ouibus verbum dei. Propter congruam causam ordinat deus, quod doctrina 
pastoris in vita propria foret efficax predicacio suis ouibus, cum illa mouet 
efficacius, quam nuda predicacio per sermonem. . Quod declarat Anshelmus 
ista similitudine: Egrotus querens diligenter a medico, que herba est contra 
talem morbum salubrior, medicus autem notus laborare eodem morbo com- 
mendat verbaliter datam herbam, sed dimittens illam in ore capere, assumit 
auide aliam herbam comedendo. Numquid credimus infirmum plus moueri 
opere istius medici quam sermone? a, tatim quidem concludens, ipsum egere 
virtute talis herbe, ut ipsemet egrotus eguit, assenciens quia non immemor 
salutis proprie credit plus suo operi, quam sermoni. Verum istam fallaciam 


1) Ps. 50, 16. 

docet Christus a Phariseis cauere: "dicunt enim et non faciunt*, Matth. 23 (3). 
Et hec causa, quare Lucas preponit!), quod prima veritas, que est sine du- 
plicitate peccati, "cepit facere et docere.* Ideo vita boni pastoris est neces- 
sarium speculum suis ouibus imitandum. Nam summus pastor non potuit 
declinare a rectitudine in opere vel sermone, ideo sua vita cum moribus est 
tanquam vitalis spiritus attendenda singulis christianis et specialiter pastori- 
bus, qui dicunt se esse Ohristi vicarios. Et in huius signum, quod vita et 
opera debent sermonem precedere in pastore, vite iusticia est necessaria in 
quolibet saluandorum, sed verborum vel predicacionis loquacitas est speci- 
aliter necessaria in curatis. Nemo enim vel infans vel decrepitus potest 
saluari, nisi vita eius secundum | Christi iusticiam ?usta per eius graciam. sit 
reperta. Verum antichristus vel phariseus a Christo magis degenerat in hoc, 
quod sermonem suum preponderat, et opus vel vitam suam multiplicat fal- 
sitate, Christus enim facit utrobique oppositum. In hoc ergo pastor debet 
notari ydoneus, quod tam in illo sit vite sanctitas, quam viuacium verborum 
loquacitas, cum pastoris mutitas eciam est ouibus abhorrenda. Verum se- 
cundum Gregorium vita pastoris tantum debet excellere vitam suarum ouium, 
quantum homines pascentes excedunt vitam suarum?) pecudum. Ista 
tamen verba sane oportet intelligi, cum sepe oues spirituales subiecte pa- 
storibus tam in sanctitate quam et in sciencia superant suos curatos: sed tunc 
videtur, quod vel curati desidia vel mala eleccio estin culpa. Pastor igitur 
notabiliter debet excedere oues suas velin sciencia vel in sanctitate. vel in 
constancia perseuerancie vel sancti propositi firmitate. Et iste videtur sen- 
sus Gregorit, quia aliter videtur, quod humana statuicio preponit quem deus 
postponit, et in causa valde notabili est e conuerso. 


Cap. II. 


Hoc autem videtur fideliter colligendum, quod ?nter omnia pastoris offi- 
eia post vite iusticiam est sancta predicacio plus laudanda, nam Christus, 
prima veritas, preponit eam Luc. 11 (28), cum dicit mulieri commendanti 
eius portacionem in utero atque nutricionem sui corporis: *Quin ymo beati, 
qui audiunt verbum dei et custodiunt illud!^ Nee dubium, quin verbi dei 
predicacio sit tanta sicut audicio. In Christo autem fuerunt hec tria: summa 
scilicet verbi predicacio, eius audicio, et conseruacio in effectum. In aliis 
tamen predicacio commendabilior, quam audicio, sicut accio prestancior est 
passione. Similiter Christus summe sapiens mandavit suis apostolis, quum 
celum ascendit, predicare ewangelium omni creature, ut patet Matth. ultimo 

1) Act. App. 1, 1. 
2) suarum] suorum, MS. 

(28, 19), quod non faceret magister summe sapiens, nisi talis predicacio fuerit 
magis laudanda in apostolo vel curato; ideo inter cetera eius officia talis 
operacio est magis digna. . Similiter ex effectu euidet, ewangelisacio est opus 
precipuum curatoris, nam plus proficit!) Christus in suis apostolis ewan- 
gelisando gentibus, quam faciendo quecunque miracula. que in persona. pro- 
pria/fecerat in Judea. Verum .ugustinus recolit, quod fuit maius Christi 
miraculum predicacio tanto?) mundo gentilium et conuertendo ad fidem 
Ohristi in tempore tam modico tantum. populum personarum tam simplicium, 
quam ala miracula, que Christus post incarnacionem fecerat. Et certum 
videtur, quod istud miraculum Ohristi ecclesie seusibiliter proficit, nec 
est illud miraculum appropriatum apostolis, sed domino Jesu Christo. 
Quia, licet. Christus dicit Joh. 14 (12): "maiora horum facietis", tamen 
Paulus confitetur humiliter, quod Cristus in ipso loquitur; ideo non ista 
organa, sed persona Christi precipue est laudanda. Cum igitur Christus 
per predicacionem talem gignit sibi filios adoptiuos, quod est maius opus, 
quam generacio naturalis, patet, quod in illo opere relucet dei potestas plus 
quam in aliis nominandis, per hoc enim Christus facit sibi heredes patrie, 
scilicet, quod est maius miraculum, hic in terris. Nec dubium vel theologo 
simplici, quin. ewangelisacio- excellit quodammodo infinite omne opus alchi- 
micum, cum plus sit, se ipsum eruginare ?) spiritum hominis ad imaginem dei 
factum, quam purgare quodcunque opus metallicum, vel facere opus artifi- 
ciale humanum, quantumcunque subtile fuerit et in reputacione hominum 
preciosum. Nec dubium, quin deus tam in uno opere quam in altero princi- 
paliter facit opus, et quodcunque factum laudabile deus communicauerit homini, 
hoe facit ex sua gracia maiori vel minori, et ipse seruat sibi quoddam priuile- 
gium in: quacunque operacione huiusmodi adimplenda. Et per idem ewangeli- 
sacio excedit oracionem, sacramentorum ministracionem quodammodo infinite. 
Istud est enim loycale opus *), per quod plus in signis iudaicis communiter est 
deceptus et quecunque oracio viatoris non proderit nisi sibi?) ....... de 
quanto deus acceperit meritum sic orantis. Sed ewangelisacio prodest longe 
extensius et euidencius, ideo estoperacio plus ecclesie preciosa. Sicut ergo 
iudices regum dicentes populo illorum sentenciam prope honorem regum pre- 
cipue notati, sic ewangelisantes veri sunt ex auctoritate dominica notandi. 


1) Sie Codex ms, sed est quod conjieiamus, auctorem ipsum scripsisse profecit. 
2) tanto] tanti, MS. 
8) i e. ab aerugine purgare 
4) i. e. laieorum opus. 
5) Post voeabulum sibi in Cod. seriptum apparet: ignite, quae vox vitiose exa- 
rata esse videtur. 

Cap. III. 


Restat ulterius christianis attendere, quomodo dzabolus precipue inui- 
dens istis ewangelisacionibus sopAisticat per sacerdotes Bellial salubriter 
populo predicantes... Nec est nunc recens ista cautela diaboli, cum in diebus 
apostoli ex displicencia inuidia per hoc populum seducebat. Possunt autem 
omnes culpe in isto officio reduci ad ternarium punctorum. Quidam enim 
diabolice exaltant famam propriam in adulterinis verbis que vocantür sub- 
tilitates, quibus diabolice se extollunt. Et istud potest reduci ad apostoli 
2 Cor.?) 2 (17): "Non enim sumus sicut plurimi adulterantes verbum dei, sed 
ex sinceritate sicut ex deo in Christo loquimur.* sti autem sunt adulteri 
verbi dei, qui cum peplis meretricis et coloribus ricinitis verbum dei populo 
difficultant. Sed habentes conscienciam suam sinceram excludunt omnem 
pompam diaboli vel honorem proprium, ut sicut materia, de qua loquuntur, 
est deus, sic loquuntur in sua presencia, cum omnes cogitaciones nostre sint 
nude cognite aput ipsum. FLEt in omnibus istis debemus loqui exemplariter 
"im Christo*, quia ipse autonomice est dux verbi. Quis ergo non timeret 
loqui in dei presencia verbum, quod suis auribus non placeret? Et istud 
verbum apostoli instrueret plane fidelem ad verbum domini populo promul- 
gandum. Secundo quidam  sophisticant in verbis domini propter peccata 
carnalia mutvienda. Et i istis coloribus diabolus nedum de uno crimine 
contentatur sed intricat in multa secundum formam qua temptavit dominum 
Jesum Christum. Et ad istud potest adduci illud apostoli Gallat. ultimo 
(6, 12): "Volunt vos circumcidi, ut in carne vestra glorientur: michi autem 
absit gloriari nisi in cruce domini nostri Jesu Christi, per quem michi mun- 
dus crucificus est et ego mundo.* Ubi fideles non dubitant, quin debeat 
principaliter gloriari in deo, in humanitate Christi et ceteris, que ad beati- 
tudinem consequuntur. Sed absit fidelem et specialiter viatorem gloriari, si 
non glorietur im passione domini nostri Jesu Christi, per hoc enim quod 
tres hostes anime mediate Christi gracia conuincuntur. Ideo necesse est 
habere viantem tiriacam ?) istam decretam sepius ad hostes anime superan- 
dos. Debet ergo ewangelisator predicare plane ewangelicam veritatem, licet 
carni auditorum displiceat, quia spiritus hominis specialiter est  amandus. 
Et in ista predicacione adulterina multus. populus est seductus et specialiter 
in hoc quod iniunguntur penitencie, que hon prosunt anime, sed que sapiunt 
vel fastum confessionis vel cupidinem terrenorum. Tercio quidam illudunt 
populo predicando sibi propter auariciam, sue et secte boma pauperum colli- 
gendo. Et in isto peccato infidelitatis lapsi sunt plurimi predicantes blasfeme 
valeneiam precum suorum, sue fraternitatis et spiritualis suffragii.- Et per 
istud indulgencie racione curie sub obtentu participii pecunie a sectis pluri- 


1) 2. Corinth.| 2. Apostoli, MS. 
2) cf. I. c. 8 sub finem, p. 16 not. 2. 

mis extolluntur.  Tiriaeg autem contra istam cautelam diaboli foret, istis 
sectis ac partibus in nullo credere', nisi docuerint fidem Christi. Infidehs 
quidem dogmatisatur per antichristum et suos complices ad populum in tem- 
poralibus seducendum. Et ista rapax infidelitas est peior quam rapina pu- 
blica, tam quoad animam quam quoad corpus. Et istud necessitat ad men- 
dacia ad fabulas et ad alia dicta apocrifa et quidquid tales pseudo populo 
placere perceperint predicandum. Et utinam fidelis populus foret instructus, 
quod tali pseudo nil tribueret, antequam suam sentenciam verbis domini con- 
firmaret! Fidem autem et caritatem debet predicator populo predicare, et 
de particulari certitudine sperandi, cum singulariter sit deo cognitum, 
subticere. 


Cap. IV. 


Mica 
Quum fallacia predicancium seducit multum populum, de ista materia 
ulterius aliquid est dicendum. ^ JSurrererunt!) autem episcopi, fratres et 
persone alie, quod sacerdotes fideles sic predicant verbum dei. Verum fra- 
tres et alii diffamant, quos estimant in populo defendere hunc sermonem. 
Sed cum ex fide capitur, quod iste sermo sit efficacissimus, sicut credimus 
Christum deum et hominem, tales plante diaboli non audent istud publice 
deprauare sed private. Verum quidam estimant, quod ista triplex temptacio 
sacerdotum, qua sic impediuntur predicare ewangelice verbum dei, processit 
ex.nouiter machinata summa cautela diaboli. Diabolus autem temptando 
Christum non audebat sic fidem scripture contempnere, sed ipsam scriptu- 
ram contra Christum licet sophistice allegauit; ideo erubescit in persona pro- 
pria ex sua naturali sciencia sic verbum domini reprobare, sed hoc ministris 
suis magis stolidis dereliquit. Dicunt enim quidam, qui statum modernum 
sapiunt, quod hec triplex racio, quare quedam membra diaboli contempnunt, 
quod fideles sic predicent verba dei Nam pseudo prelati habent ex fide, 
quod tenentur sub pena dampnacionis perpetue in moribus sequi Christum. 
Cum ergo ewangelium maxime docet conversacionem Christi penalem, hii 
timent antichristi discipuli, quod eorum retrocessio vel obuiacio legi domini 
cognoscatur. Et hec racio, quare nolunt ewangelium predicari ex integro, 
sed curte, ut faciunt fratres, ne Christi conversacio cognoscatur. Et cum 
omnes saluandi necessitati cum sequi dominum Jesum Christum, patet quo- 
modo ista cautela antichristi seducit plurimos in infernum. Nam sepe signi- 
ficat fides ewangelii, ut patet Matth. 10 (37 sqq.) et Luc. 14 (26), quomodo 
non potest esse Christi discipulus, nisi ipsum plus diligat, quam aliud citra 
ipsum. Et certum est ex fide, quod nemo potest venire ad patriam, nisi 
fuerit Christi discipulus, et quod est idem ac amplius, membrum suum. 


1) Seil. invidia concitati, cf. Aot. App. 5, 17: "Exsurgens autem princeps sacer- 
dotum — -—- repleti sunt zelo et injecerunt manus in apostolos." 

Fratres autem deprauant et oderunt istum modum ewangelisandi, cum 
timent sibi, quod in toto ewangelio non fundabunt, quod lucrum temporalium 
huiusmodi per ewangelisacionem reportabunt; Christus enim docet Matth. 
10 (8): "Gratis accepistis, gratis. date.* Ideo certum est, quod talis fratrum 
predicacio in spem temporalis commodi est deo notoria Symonia, Ideo an!i- 
christus timet sibi, quod talia ludicra. mendacia et hereses de spirituali suf- 
fragio, que sunt à fratribus publicata, erunt in populo declarata et nom tan- 
tam predam habebit de ecelesia sicut solet. 

"Tereio autem ali fihi diaboli impediunt hunc modum ewangelicum predi- 
candi, quia vellent verba sua fabulosa in populo ponderari et suam. famam 
propter superbiam in populo exaltari. Verum sunt mille cautele, quibus hee 
tres partes diaboli agunt priuate vel publice contra Christum, ut episcopi cum 
suis satellitibus imponunt fidelibus hereses predicando et sic impediunt eos 
predicare in sua dyocesi, vel per pseudo fratres, nisi quod Christus graciose 
eos impedit, excitant, quod tales presbiteri comburantur. Et cum apostolus 
dicat: "periculum in falsis fratribus* (2. Cor. 11, 26), non fuit callidior perse- 
cucio a diabolo post ascensionem domini machinata. Fratres autem ex sua 
cautela innata, quam didicerunt a patre mendaci, nituntur laboriose in po- 
pulo famam talium sacerdotum denigrare. Verum non est nobis facile nunc 
omnia sua mendacia facta contra tales presbiteros declarare. Et si quid in 
eis laudabile repertum fuerit, nituntur ut pharisei de Christo dixerant, quod 
in Beelzebub principe demoniorum eicit demonia, quodcunque in melius 
sonauerit, nequiter deprauare. Quidam autem scolastici dicunt de talibus pres- 
biteris, quod sunt stolidi atque rudes ; sed confortentur in domino, quia certum 
est ex fide, quod fidelibus perseuerantibus merces multa reposita est in celis. 


Cap. V. 


Superest videre, quomodo diabolus introducit istam cautelam. prodito- 
riam paulatiue, Sic scilicet, quod principale ministerium, quod Christus in- 
stituit in sua ecclesia, est sopitum. Una autem cautela est dotacio vel secu- 
laris donacio sacerdotum, propter quam necesse est eos tanquam dominos 
seculariter conuersari. Sed istud est alienum ab ewangelisacione et sequela 
humili nimis domini Jesu Christi. Secunda cautela extensior est, quod curati 
non contentantur de regula saluatoris, quod habentes alimenta et tegumenta 
de hiis humiliter contententur, et propterea necessitantur in curis mundia- 
libus inviscari; nec sapiunt ewangelisandi officium, sed id quod confert eis 
lucrum temporalium, quia non conducuntur a Christo, ut acquirant sibi et 
suis ouibus regnum dei, sed ut viuant laucius secundum carnem et voluptatem 
seculi Et in talibus mundanis causis et non in causa domini conducuntur, 
et sunt in hoc nimis solliciti tanquam filii antichristi. Tercia causa dimissionis 
ewangelium predicandi est appropriacio basilicarum- quintuplicium, quam 

appropriacionem curati glebati!) in talibus basilicis paruipendunt, ut mo- 
nachi atque canonici, capelle regum atque ducum, collegia universitatum; et 
appropriaciones ecclesiarum cathedralium defraudant parochias a predicato- 
ribus legitimis verbi dei. Quarta causa ex parte diaboli frustrantis predica- 
cionem huiusmodi est seminacio pseudo fratrum, qui in prouinciis onerant 
pauperes parochianos, quantum de temporalibus possunt et amplius de rapi- 
nis subdolis sufficere. Et tota sollicitudo est eorum, non verba ewangelica 
et, saluti anime subditorum utilia.seminare, sed fraudes ioca mendacia, per 
que possunt populum facilius spoliare. Nec dubium, quin populus in isto 
pocius pareialiter sit in causa, quia populus non debet a pseudo sermones 
suos attendere, et quidquid dixerint, non curare, dum suspectum esse debue- 
rit,nisi cum deliberacione matura in lege domini sit fundatum, et habens 
pseudo fratres huiusmodi plus despectos quum statim post predicacionem 
suam faciunt collectas in populo, vel in spe collectarum huiusmodi non predi- 
cacionem verbi domini gratis donant. Tales enim debent despici vel aufugi 
tanquam notorii discipuli antichristi. Nec solum propter dicta, sed quia sunt 
noue secte sine auctoritate domini ad onus ecclesie introducte, deberet enim 
parochiis cunctis sufficere seruicium quod sacerdotes proprii humiliter sub- 
ministrant.  Qw?nta causa tanquam circularis numerus plus fundans dogma 
regis superbie est predicta auctoritas romane curie, quam simplices notant 
ut ewangelium, quod quidquid decreuerit, est ut fides ecclesie capiendum. Et 
ideo diabolus laborat per istam curiam in ecclesiarum appropriacionibus , in 
sectarum infundabilium confirmacionibus et in multarum tradicionum infide- 
lium publicacionibus, ac si ista curia non intenderet saluti anime christ iano- 
rum, sed quomodo posset eos decipere sua temporalia yppocritice auferendo. 
Verum, ut dicitur, papa in propria persona per suos pseudo cardinales a pre- 
dicacione ewangelica prohibetur. Quid mirum, si tot antichristi leges et sa- 
trape prohibeant sacerdotes simplices predicare? Ut fidem tamen capimus, 
quod Christus fuit in sermocinacione plus humilis mansuetus, plus facilis et 
subtilis; nil ergo moueret racionabiliter ad aliquem sermonem attendere si 
non ad sermonem domini nostri Jesu Christi. Et hic erubescerent prelati 
cesarii quod, licet teneantur sub pena graui populo ewangelice predicare, 
tamen et officium istud dignissimum omittunt proditorie, et alios, qui predica- 
rent secundum formam ewangelicam, non permittunt, et sic sunt nequiores 
phariseis, qui nec in persona sua in ministerium Christi introeunt nec volen- 
tes ex consciencia intrare permittunt?), cum Christus requirit talia de ma- 
nibus sacerdotis, ut patet Ezech. 3 (17 sqq.). Et ista nequicia antichristus 
per multas cautelas sophisticas seducit alios et ipsemet est seductus, 


; 1) glebati] globati, MS. 
2) ef. Math 23, 13. 

Cap. VI. 


hestat videre ulterius, quomodo domín? temporales impediunt Christi 
ordinanciam, quod est peccatum ingratissimum post tam grata Christi bene- 
ficia eis data. Primo enim fundant castra caimitica!), ac si vellent plantas 
Christi a fructificacione ecclesie impedire. Istud autem manifeste impedit 
Christi ordinanciam et profectus, secundum quos fideles in ecelesia labora- 
rent. Numquid credimus, quod Christus non sciuit fundare talia castra et 
hoc genus merendi fraudare, ut ad ipsum nullus de secta Christi potuerit 
peruenire? Nam apostolos suos disposuit post ascensionem suam summe 
libere. et non permisit eos latere claustrales, nec improuide sine causa. Ad 
tantum quidem videntur arbores iste esse inanimate?), quod videantur innui- 
tiue deo dicere: dampna omnes fideles pauperes et inopes, qui te in vita et 
moribus consequuntur, et beatifica nos mundo diuites qui?) edificamus contra 
ordinacionem tuam castra, in quibus nutriuntur tot gulosi discipuli anti- 
christi! Fideles enim debent cognoscere, quod si in edificiis talibus latet me- 
ritum, deus, qui est uniuersalis dominus, vult premiare quemcunque seruum 
suum, qui seruiuit hic sibi filius in via; non enim debent diuites huius mundi 
sperare, quod habebunt appropriate merita propter castra talia vel fundaci- 
ciones nouas antichristi, sed oportet eos attendere ad ordinacionem dei sui. 
Religiosi isti ad tantum cecantes seculares dominos volunt in personis pro- 
pris caritatem fictam in aliis exemplare, qui quantumcunque sunt diuites, 
nolunt secte alteri castra talia edificare. Cum ergo caritas non querit que 
sua sunt, sed exemplificat in vita et opere id quod precipit vel consulit adim- 
plere, patenter videtur, .quod heresis yppocritica istorum nouorum ordinum 
cecat hos dominos temporales. Sunt nempe de collegio phariseorum, qui 
dicunt et non faciunt*. Ideo ad speculum fidei Christi debent attendere et 
cognoscere, quod tales nouitatum fabrice parum vel nil valent suffragiis ani- 
marum. Christus enim facilitauit viam hominum in hae vita et non docuit 
sibi edificare castra talia; sed sua ordinacio est contrariata plurimum et de- 
specta. Seculares autem, qui habent circa temporalia occupari, possunt licite 
sibi construere talia edificia cum moderamine, aliter quam sacerdotes qui de- 
bent propinquius sequi Christum. Ideo sciant mundani, quantumcunque hic 
dominentur in seculo, quod non sufficiunt nisi per horulam ex Christi licencia 
sic ditare e edificare vocatos presbiteros, sed realiter discipulos antichristi. 
Secundo autem erigunt seculares domini suam potestatem contra Ohristum 
in hoc, quod euratos presbiteros contra suum sensum detinent ?n suo müni- 
sterio. Et hoc est sepe dictum esse contra Christum prodicio maiesteatica *), 


1) eaimitica] i. e. eainitiea. Auctor innuit elaustra, abbatias et similia. 
2) ef. Ep. Judae v. 12. 

3) qui] que, Cod. MS. 

4) maiestatica] sive prodicio majestati regiae Christi adversans. 

quod palliant talem esse sacerdotem Christi et per consequens quod sit habi- 
lis ad Christo, sicut ipse instituit, ministrandum. Et cum instituunt ilum in 
suo seruicio incompossibili ^) Christi seruicio, non potest esse Christo abscon- 
ditum, quomodo produnt eum in officio precipuo, quia in custodia animarum. 
Tercio seculares domini magis culpabiliter, licet apparenter remote, defrau- 
dant a seruicio Jesu Christi: ipsi enim, debent tales spongiositates peccati 
destruere, cum hoc spectat ad potestatem dominorum collatam?) a deo; istud 
autem non destruunt sed defendunt, quod tales abbatie vel nouitates infun- 
dabiles vendicant hos patronos. Et fideles latentes in claustris talibus, qui 
volunt legem dei asserere, incarcerant ut hereticos vel latrones. Nec dubium, 
quin maior dominus, sicut Christus dicit Luc. 11 (22), cadit precipitanter in 
crimine in minorem. Omnia autem ista sunt in vita Christi ut in speculo in- 
fallibih expurganda.  Assimilent ergo seculares domini se et suos regule et 
ordinacioni Christi, et non dubium quin invenient illam facillimam ?), plus 
meritoriam et utilem undiquaque. 


Cap. VII. 


Restat videre ulterius, quis curatus debet secundum legem dei et racio- 
nem populo prefici. Nec dubium, quin curatus in imtellectu et affectu*) ad 
exercendum curatoris officium instructus debet prefici dando populo. Et 
dum non fuerit contencio circa temporalia sibi incumbencia, maior conten- 
cionis occasio est sedata. Et tunc foret eleccio parochianorum libera et cu- 
rati volicio ratione meriti limitata. De prefeecione autem pape vel sui epi- 
scopi, de gleba ecclesie cum curati officio eum aliis sibi secundum mundum 
pertinentibus parum curo. Quibusdam autem videtur, quod proprie non per- 
tinet ad istud officium sic generaliter, quia certum videtur ilis, quod non pot- 
est fundari in lege domini, nisi, ut loquar yronice, super illo Luc. 12 (14): 
,0 homo; quis constituit me iudicem aut diuisorem super vos?* $i ergo 
Christus renuit iudicium seculare, quod approbat in lege veteri, multo magis 
ipse renueret iudicium plus palliatum, quod ipse nec approbat in lege veteri 
vel noua. Christus enim elegit apostolos episcopos, et apostoli post ascen- 
sionem elegerunt alios; verumtamen non sic dotati fuerant, sed omnino a 
tradicionibus iam currentibus alieni. Quis igitur papa est ille, qui habet re- 
center in scrinio cordis, quis curatus cui parochie est secundum voluntatem 
domini preponendus? Videtur multis, quod sapit cecam cupiditatem et non 


1) ineompossibili] — incompassibili, i. e. quod abhorret a ministerio salvatori 
exhibendo. 
2) collatam| eollatiam, MS. 
.. 9) facillimam] facillima, MS. 
4) affectu] aspectu, MS. Auctor intellectum atque affectum et distinguere et con- 
jungere solet, cf. P. L. c, 16, p. 25. 

profectum anime subditorum. Et videtur eis ulterius, quod papa nec specu- 
latiue nec practice scit de curato tali discernere, nec requirit mores vel 
speculatiuas virtutes talis curati, sicut nec ad salutem anime proprie prouidet 
in se ipso. Tolle ergo lucrum temporalium, et tota ista presumpceio est sedata. 

Et quantum ad glebam parochie, certum est, quod est cerimoniale plus 
abiectum, quam fuerunt cerimonie veteris testamenti. Habeant ergo cultores 
domicilium quantumcunque incertum fuerit, dum tamen bonum perfecerit 
quod pertinet pastorali officio, non est eura, , quia non habemus hie manen- 
tem ciuitatem, sed futuram inquirimus.^?) Videtur autem quibusdam; quod 
ad regem. spectat potissime, mediantibus ministris suis prudentibus, de sagaci 
pastoris officio prouidere, quia istud officium notabiliter spectat ad regis re- 
gimen; cui igitur confertur regni gubernaculum, eidem debet preseribi sagax 
prefeccio huiusmodi prelatorum.  Sieut enim sacerdotes sunt quasi vita sub- 
ditis, sic sunt pax et tranquillitas regni, quod incolunt, docentes quomodo 
incole debent superioribus obedire. Et cum sint serui Ohristi, qui ,,cepit 
facere et docere* (Act. App. 1, (D), patet, quod sacerdotes illi debent regi 
et ducibus et aliis dominis secularibus precipue obedire. In veritate 
autem reges sunt et seculares domini ad istud ydonei, ymo proprie 
parochie, de curato ydoneo prouidere. Nec obest, quod seculares statuant 
sibi talem in Christo vicarium, quia virtus, que debet vigere in ipso, est 
toclus nature composite, et sic regulancia tam corporis quam anime. De no- 
ticia autem talis virtutis possunt parochie et alii conuersantes magis cognos- 
cere quam auari ali plus remoti. De institucione autem vel induccione 
/aut episcopi aut sui archidiaconi non est cura, quia specialiter iste videtur 
profectus in isto, quod curati iuramento et alio vinculo sint ' confederati cum 
diabolo plus quam forent isto ritu superfluo pretermisso. Licet autem, sup- 
ponitur, ista sentencia sit multum remota ab ecclesia militante, tamen scitur, 
quod non repugnat sed consonat legi domini Jesu Christi. Et facile foret deo 
populum ad talem rectitudinem preter antichristinam versuciam inclinare, 
specialiter cum ista rectitudo stat in curatis et in parochiis et in iusticia se- 
cularium dominorum. Medicina autem empirica foret, nulh tali prelato tri- 
buere decimas vel quamcunque elemosinam corporalem, nisi comperto, quod 
laborat assidue in officio pastorali. Et tunc preficientes curatos indebite 
tam hie quam in alio seculo condolerent, hic quidem, quum non venit lucrum 
quod expectabant, et in alio seculo, quia ibi dampnabitur tam per peccatum 
ex reatu proprio, quam consensus. 


Cap. VIII. 


Superest videre ulterius de supplecetone vicaria in isto officio. Licet 
autem multi vocati curati habent vicarios, loquerentur tamen in preposicione 


1) ef. Hebr. 13, 14 

de funccione corporali loco curati ad finem, quomodo ipse per se vel per 
alium colligat pecuniam vel lucrum, quod vocatur vulgariter "fructus bene- 
ficii". Et supposita non hereditacione in tali officio, videtur quod sit contra 
legem dei et racionem, aliquem talem curatum sic per vicarium respondere, 
nam unusquisque talis curatus in propria persona tenetur non solum pro 
datis ouibus deo, sed pro militante ecclesia secundum suum meritum respon- 
dere. Sed cum eo ipso, quo superstes fuerit, necesse est ipsum pro datis 
ouibus respondere, ergo eo ipso, quo superstes fuerit, necesse est ipsum in 
propria persona pascere illas oues. Et cum totum meritum curati debet ad 
deum dirigi, nimis difficile videtur, quod curatus absens plus quam corpo- 
raliter presens iuuet spiritualiter oues suas. Scitur tamen, quod spiritualia 
opera misericordie que debent impendi per vices, requirunt proporcionem 
localem pastoris ad oues. Sed de talibus operibus misericordie, cuiusmodi 
est predicare, estin istis pastoribus parva cura. Similiter nullus curatus 
potest deo satisfacere per vicarium, quin ipsemet in persona propria portabit 
peccatum quod attinet sue persone; ideo licet instituerit mille vicarios, non 
tamen excusat quin lepra peccati proprio suo spiritui correspondet. Ideo 
videtur, quod ista humana tradicio sapit heresin contra apostolum Gal. 6.(5): 
"unusquisque onus suum portabit. Etin symbolo Athanasii!) dicitur, quod 
"omnes homines reddituri sunt de factis proprius racionem.* Ideo ista leuis 
tradicio humana est a tractatu fidelium nimis leuiter transuolanda. Certum 
quidem est ex fide, quod sancti communicant in vita meritoria se iuuantes, 
sed unusquisque comportat onus proprium in quantum fuerit christianus. 
Similiter antequam fuerit talis tradicio de remunerando talem curatum cum 
decimis et oblacionibus inuenta, tenebatur ille curatus adiuuare datos sub- 
ditos quantum sufficiebat; nec est debitum istud laxatum vel immoratum 
propter tradicionem illam humanam, ergo adhuc tenetur iuuare datum popu- 
lum spiritualiter, quantum sufficit. Limitacio ergo ad iuuandum datas oues 
videtur ad .hoc proficere, quod iuuet eas secundum incorporalem circum- 
stanciam specialius quam secundum meritum quoad deum; nec potest frau- 
dari a Christo vel racione, quod iuuamen tale ex valencia temporalis com- 
modi est taxandum. "Verum quidem est, ut dicit apostolus prima Corinth. 
9 (14), temporalia necessaria pro perficiendo isto officio sunt curatis a populo 
ministranda. Sic enim homines iuuarent sese reciproce in statu innocencie, 
et sancti apostoli iuuerunt sese reciproce et alios duce Christo. Ideo ista 
lex caritatis quoad debitum per neminem potest tolli, deus ergo non potest 
tolli per posicionem istam vicariam, sed dampnari oportet delinquentem in 
persona propria et sic ligare suas animas ad respondendum in die iudicii pro 
anima dati diuitis ut saluetur, sic tamen quod notabilis pecunia eis detur. 
Grauare quidem possunt MOON finalis impenitencie ex inducta perfidia, 
sed non saluant. Et per hoc tolleretur vesania curatorum, qui reputant, 


1) Athanasii] Anastasii, MS. , 

quod licet eis colligendo pecuniam gerere officium pastorale, cum tamen ipse 
maneat in curiis extraneis extrauagando in viciis, et tamen hie habebat vica- 
rium in beneficio supplente signum suum sensibile, licet sepe sit sophisticum 
quoad mundum. Quidam autem dicunt, quod tals curatus habet quendam 
diabolum vicarium suum assiduum, qui in illo loco continuet culpam suam, et 
per talem vicarium contingit beneficiatum eciam sutorem vel quemeunque in- 
dignum habere quotquot pinguia beneficia cum hoc quod iste vicarius pro eo 
satisfaciat quoad mundum. Verum quidam dicunt, quod tales sunt euratores 
pecuniarum et non animarum, non pastores ouium Christi sed edorum ) di- 
aboli, non discipuli Christi sed discipuli antichristi, non angeli lucis sed spi- 
ritus tenebrarum; et sic non sunt lux mundi illuminantes populum per fide- 
lem predicacionem, sed sunt peccatorum tenebre obscurantes ecclesiam 
secundum suam peruersam exemplificacionem, non sal condiens terrenos 
homines ad celestia sapiendum , sed sal infatuatum atque infatuans et ad 
peccata incitans et ad penas thartareas inducens. Obsecramus autem, quod 
deus preseruet nos et suam ecclesiam ab hiis lupinis officiis, cum ista crimina 
sint plurimum occulta. 


Cap. IX. 

Superest videre ulterius, quomodo electores?) et electi ad. ?sta beneficia 
incurrunt indignacionem dei et sepius sese dampnant. Electores quidem 
sepe stulte consenciunt ymo auctorisant siue originant nequiciam pastoralem; 
et cum consensus sit tantum facinus, debent timere deum atque diabolum de 
consensu. Licet autem multi errant sepius in consensu, ista tamen ignoran- 
cia videtur crassa et supina propter temporalem causam illicitam affectatam, 
ut quum electores vel procuratores curatum eligunt hac de causa, ut recom- 
penset in eis lucrum temporale, quod sepe fit ut diabolus inviscet. animam in 
voragine peccatorum. Quid ergo mouet electores huiusmodi ad se im tali 
crimine taliter intricandum ? Ista autem ignorancia?) propter suam rudi 
tatem et lucrum temporalis commodi dicitur ab aliquibus esse erassa. Et 
quia elector subiacet prostratus diabolo, non opponens sibi resistenciam plus 
quam mortuus, est supina; ideo tales electores sepe originant talia erimina in 
hoc mundo. Ideo de illis verificatur illud vulgare, quod "non est pecus 
in biga audacius quam cecum.* Apostoli quidem illuminati spiritu sancto post 
ascensionem non audebant onus illud assumere, sed timentes periculum orabant 
et mittebant sortem in eligendo Matthiam, ut patet Act. 1 (23 sqq.). Que ergo 
prudencia vel fundacio in Christo vel racione, eligere personam, quam eleoto- 
res vel suspicantur vel dubitant dignam, imo à communiter contingentibus 
debent ipsam aufugere ut indignam? Nec de isto contentatur cautela diaboli, 
sed instituit leges multas, quod eo ipso, quo electus maiorem partem vel sani- 


1)i. e. haedorum cf. Matth. 25, 32 sq. 
2) electores] elecciores, MS. 
3) ignorancia] ignoranter, M$s. 

orem reputacionem hominum habuerit, reputant istam eleccionem esse vali- 
dam, ae si procederet ex sapiencia dei patris. Quis, inquam, dubitat, quin 
ista lex sit iniqua, constanter a primo principio obliquata, que statuit, quod 
eo ipso, quod talis eleccio a personis quas dignas reputat celebratur, est va- 
lida ac si a deo procederet, nisi forte antichristus eleccione variauerit propter 
pecuniam vel aliud quodcunque temporale. Non est autem in potestate talis 
Luciferi vel fraudes talium electorum cognoscere vel futuricionem !) malicie, 
que prouenit in electo. Cum ergo secundum regulam peritorum diffiniens in 
causa. sibi ambigua concernente salutem anime peccat, quanto magis tendens 
talem museipulam ad regulariter pisces diaboli in prelatos capiendum! Quis 
ergo nisi demens intenderet istis legibus ad ipsas eciam propter lucrum tem- 
poralium practisandum ? Nec valent excusaciones in ista materia que fim- 
guntur. Dicunt enim quidam, quod forte potest contingere, quod magis in- 
habilis sit prefectus, ideo sortes regulariter in eleccionibus prohibentur. Sed 
notet sic obiciens, quod eligentes per sortem primo eligerent ad £ale officium, 
quod deus instituit et est quoad lucrum mundialium satis macrum. | Secundo 
notaret, quod persone elhgantur pius habiles, ad quantum humana noticia se 
extendit. Sic enim elegerunt apostoli Matthiam et Joseph, et quia non de 
alterius eorum preeminencia spiritus reuelauit, ideo de isto sic ignorato pe- 
tebant diuinum consilium.  7ereio notet sic arguens, quod secludatur ab 
electoribus iniusta cupiditas; sic fuit in apostolis; et quod orent humiliter, 
quod deus ostendat, quem ipse elegerit de personis , quas reputant ipsi esse 
dignas. Et cum istis paribus creditur non esse possibile, quod regula diuina 
deficiat electoribus, qui hoc seruant. Et hec creditur racio, quare quidam 
deuotus populus memor salutis anime eligeret expertum presbiterum atque 
ydoneum, qui propter nouitates infundabiles non foret eidem populo onerosus ; 
dum autem populus in isto contenderit vel a veritatis rectitudine declina- 
uerit, tenere ipsum in semita iusticie spectat ad dominos temporales. 


Cap. X. 


"Superest videre media, per que electus in talem prelatum debet stare in 
hmitibus racionis. Constat quidem ex fide, quod sicut necesse est ipsum deo 
subici, sic necesse est ipsum subici legi dei; lex autem dei obligat ipsum ad 
merendum tantum ut potest suis subditis et' eorum cuilibet, antequam talis 
cura spiritualis ouium est admissa; sed tantum prius suffecerat sicut post, 
iliis ouibus promereri, ergo tantum prius obligabatur quoad deum, sicut post- 
modum obligatur. Et ut fingit ex aecepcione talis cure, plus illis ouibus ob- 
ligatur; ergo plus illis ouibus obligatur, quam sufficit ad merendum; ideo non 
superest nisi mercari cum temporalibus secundum leges humanas, licet non 
derideamus deum, frustrando, quantum sufficimus, legem suam. — Et propter 


talem consideracionem dicunt periti, quod de quanto viator est apud deum 
^4 

gracior, de tanto est sibi obligacior. Ideo Christus fuit obligatissimus homo 
mundi et de tanto liberior, et beatus alius est adeo obligacior, quam fuerat 
hicin via. Et si ista racio cum suis appendiciis bene pensetur, nemo acci- 
piet hic temporalia nisi vite necessaria pro aliquo ministerio bonorum spiri- 
tualium hic ministratorum, quia ut dicit Christus Matth. 6 (2): "Receperunt 
mercedem suam,* ubi docetur, quod remuneracio affectata ab hominibus siue 
per medium vane laudis siue per medium lucri temporalis, dum hic viatur, 
tollit de premio meritorum in patria. Et hee racio, quare homo debet facere 
merita ut elemosinas aut alia hac in vita abscondite; et per ista demonstratur 
regula 1. Tim. 6 (8: "habentes igitur alimenta et quibus tegamur, hiis contenti 
simus.^ Nec video, quibus subditis prefeccio ista proficit, nisi quod limi- 
tauit ad corporales circumstancias, per quas dato populo ydonee predicetur; 
quia cum merita nostra sint plene in manu dei, in potestate sua est, secun- 
dum regaliam sibi propriam ipsa merita quibus ipse voluerit dispertire. Ideo 
nec talis affeccio prelati, nec oracionis sue appropriacio, nec persone cui 
suffragari intenditur cogitacio, sed dei accepcio secundum dignitatem per- 
sone facit suffragari defuncto. Et utinam ecclesia militans clare conciperet 
istum sensum! Et hec racio, quare sacerdotes Christi non vendicarent hiec 
amplus in via quam alimenta et quibus tegerentur, et non illa ut merce- 
dem, sed ut instrumenta preambula ad mercedem.  Curatus autem, qui 
ponit mercedem vel finem in talibus, est in ianuis!) ut dampnetur. . Ideo 
cum, duo sint, que lacent super suo officio, scilicet sua recta intencio et 
ministerii sui complecio, nimis graue videtur sibi nouercare in hoc minis- 
terio, et difficile videtur quin erret, cum tale ministerium sic seculariter 
affectatur, quia videtur quod in tali affeccione preponderat lucrum tempo- 
ralium ultrà merita sui vel ouium, quas sie pascit. Neo dubium quin talis 
obliquitas in intencione inficit laborem et tollit meritum, nisi postmodum re- 
uiuiscat; precipue autem cauendum videtur, quod tales curati non ponant 
finem sui laboris lucrum temporalium hic in via. Unde solet dici communiter, 
quod obligacio quoad deum est maxima, et obligacio homini quoad illam est 
modica siue nulla et longe disparis racionis. Et propter talem metricaci- 
onem?) sepe dictum est, quod homo est plus obligacior, dum plus quoad 
deum false se reputat obhgatum. Unde quum quis capit de alio ampliora 
temporalia, se reputat plus propterea obligatum. Et tum potest contingere, 
cum propter ea sit peior in merito, quod est minus tam deo quam proximo 
obligatus. Hoc tamen solet dici communiter, quod interlocuntur homines dé 
maioritate obligacionis vel meriti satis equiuoce, scilicet extensiue et inten- 
siue. Extensiue quoad diuturmtatem temporis, pro quo homo meretur vel 
incomplete temporaliter obligatur. Intensiue autem homo plus meretur siue 

1) in ianuis] i. e. in limine damnationis. É 
2) metricacionem] i. e. justam mensurae ae modi definitionem .ef. voeabulum me- 

obligatur, quum premium suum est maius secundum quod taliter obligatur. 
Sed scolastici se de ista materia imtromittunt, ideo de illa materia nobis rudi- 
bus non est cura, sed satis est nobis, quod factum istius materie cognosca- 
mus, Et patet quomodo contingit varie obligacionem hominis vel meritum 
esse extensius et nunc intensius quoad deum. Et sepe creditur, obligacio: 
rem hominem esse deo, cum tamen sit deo m/nus propter detrimentum sui 
meriti obligatus. Omnes tamen dampnati habent sufficientem causam, per 
quam sint ad penam perpetuam obligati. Et in isto est communis distinccio 
de gracia predestinacionis et gracia secundum presentem iusticiam; quam 
distinceionem necesse est notare uniuersalibus, cum oportet. Utrum autem 
dampnati sint obligati deo per suàm dampnacionem perpetuam et viatores 
' propter quamcunque penam quam infert ex sua iusticia, est aput scolasticos 
difficultas. Sed tales difficultates non multum apprecior, sed contempno. 


Cap. XI. 


Superest videre, quomodo tales curat? infect? istis reatibus possunt satis- 
jacere deo honeste et ecclesie militant. Et videtur mihi, quod ego et forte 
mei similes lapsi sumus in ista materia multis modis. Sunt autem tres gradus 
i genere, quibus lapsi sunt clerici sub ista pauperie Jesu Christ. Primus 
gradus est in occupando dominium seculare. Et in isto gradu sunt papa, 
episcopi, abbates et alii multipliciter transformati. In secundo gradu sunt 
habentes possessionem temporalium mobilium vocatorum, secundum nimi- 
am4) sollicitudinem possidendi. In terco gradu sunt clerici candentes cupi- 
dine temporalium, et dimissa sollicitudine circa curam anime sollicitudinem 
nimis magnam proiciunt ceteri?) questus temporalium huius mundi. Quan- 
tum ad omnia ista dicendum breuiter videtur, scripturam precipere, ut non 
admittantur antiqua crimina et doleatur fructifere pro commissis, iuxta illud 
Joh. 8 (11) dictum adultere: "Vade et iam amplius noli peccare. Istud 
autem dictum videtur ex hoc sapere sanitatem, quod fundatur in fide scri- 
pture et excitat ad sequelam et similitudimem domini nostri Jesu Christi. Sed 
«uis serupulus consciencie stat in isto?  Specialiter autem exhortande sunt 
tres secte dotate, ut sequendo Christum deserant dona, que eis subdole sunt 
annexa. Nam dum remanebit affeccio animi ad ipsa taliter occupanda, cer- 
tum videtur, quod occupantes inuoluuntur in volutabro peccatorum et sic 
iniuriantur deo et toti ecclesie, deo quidem quia deberent sibi ipsis secun- 
dum legem Christi et residue parti ecclesie, secundum formam  pau- 
periei Christi et legem quam ipse dedit, proficere, quod omittunt. Ideo 
cum totum meritum eorum dependet ex gratitudine vel gracia saluatoris, 
verum videtur, quod tales clerici tam pertinaciter Christo ingrati sunt 
valde indispositi ad sibi et populo promerendum. Simihnter nullus dubitat, 


1) nimiam] minimam, MS. 
2) ceieri usurpatum numero singulari pro: reliquus, reliqui. 

quin clerici sie exuendo ista dona sint exonerati a curis temporalium et 
magis dispositi ad populo ministrandum secundum regulam legis Ohristi. 
Sed quis dubitat, quin hoc foret melius et placencius Jesu Christo et negans 
assumptum in vita et doctrina domini nostri Jesu Christi? Quomodo ergo 
versi sunt clerici ab altilibus celi in colubres, et discipuli Christi 1n phariseos 
colantes culicem et deglucientes camelum !)? Nam coniugium seeundum le- 
gem Christi eis licitum odiunt ut venenum, et seculare dominium eis a Christo 
prohibitum ?) nimis auide amplexantur. Sicut secundum fidem, quam Pau- 
lus exemplificat, et experienciam deuotis cognitam clerici specialiter debent 
terrena illa odire ut stricciora?) et celestibus conuersari. Sed adhuc maxime 
dominacio secularis indisponit; igitur clerici debent dominacionem istam ex- 
eutere. Clerici quidem tenendo legem Christi forent facilitati ad beatitudi- 
nem acquirendam tam sibi quam alis, ubi iam difficultantur vel inipossibih- 
tantur, cum hoc in multis periculis mundialibus tam quoad corpus quam 
quoad animam inuoluuntur. Felix ergo foret illorum per Christum con- 
uersio, supposito quod secularibus omnes istas dominaciones gratis relinque- 
rent et tenerent fructuose pauperiem, quam Ohristus docuit suos apostolos. 
Dico autem illam conuersionem felicem, quia ubi domini temporales ex in- 
stinctu diabol gratis sed stulte eis ^) dederant ista dominia, ipsi e contra 
gratis sed sapientissime dominis secularibus redderent, que sunt sua. Et ubi 
nunc splendent in domibus, in apparatibus et gestis singulis luciferina super- 
bia, tunc lucerent deo et sanctis suis In paupertate et spirituah castitate et 
humili Christo obediencia. Et idem est in parte iudicium de inferioribus eu- 
ratis, qui habent ecclesiis, prebendis vel aliis prouentibus ecclesiasticis an- 
nexa dominia vel patrimonium seculare. Vel igitur remaneant pure clerici 
instar Christi. vel pure seculares domini, cum duplicitatem talem in posses- 
sione et affeccione propter falsitatem, quam 1mplicat, odit Christus. 

Quantum ad excessum possessionis mobilium, affeccio anihni specialiter est 
cauenda. Et si diuicie affluant vel defluant, propter earum impertinenciam sacer- 
dotibus non sit cura. Nec dubitemus de dei prouidencia, qui tribueret tempora- 
lium copiam et carismata ?) ampliora, quia ex fide credimus, quod vel foret egeno 
utilius vel foret in penam peccati sui, quod carencia temporalium taliter est 
punitus. Sed quis non cum gaudio susciperet hune euentum? De curatis 
autem, qui manserint continue znAabiles ad officium pastorale, videtur multis, 
quod nomen officii illius pure dimitterent et prudenter, licet necessitati fue- 
rint viuere vitam pauperem in hoc mundo, deus enim necessaria prouidet pro 
cunctis hominibus, ut docet in parabola Matth. 6 (26) de volucribus celi et 
hlüs agri. Sed ista fides in pluribus est sopita. Curati autem qui sunt de 
propinquo habiles, darent studiose diligenciam ad conformandum se legi do- 
mini in duobus, primo, quod habentes alimenta et quibus tegantur, hilariter 


1) cf. Matth. 23, 24. 2) ef. Luc. 22, 25 sq. 3) i. e. angustiora, viliora. 
4) eis] eas MS. 5) i. e. charismata. 

contententur, secundo quod apponant dilhgenciam ad militanti ecclesie et 
specialiter suis subditis spiritualiter prodessendum, eciam specialiter in sanc- 
tis exhortacionibus tam opere quam sermone. Et ex eodem sequitur, quod 
omnes secte quatuor nominate ritus suos secte Ohristi superadditos omnino 
dimitterent et in pura secta Christi suas curas limitarent. 


Cap. XII. 


Licet autem opus meritorium debet esse voluntarium, euenit tamen, ut 
Paulo contigit, quod opus debitum primo sit inuoluntarium, et cum coaccione 
operis gracia infundatur. Opus quidem extrinsecum bonum de genere non 
est, tam excommunicatum vel alienum a domino, quin posset cum illo graciam 
infundere viatori. Et ideo videtur, quod c/erus in omnibus hiis sectis qua- 
tuor sit ad reditum religionis domini in omnibus compellendus. loquor autem 
de eompulsu caritatiuo ut loquitur evangelum Luc. 14 (23), et Christus 
exemplauit de Paulo Act. 9. Que igitur cecitas cruciat sic brachium secu- 
lare, quod, ubi est summa auctoritas et correspondens facilitas habens anne- 
xam utilitatem anime et amorem, brachium seculare hoc renuit, licet sit tam 
utile ecclesie tam in hoc seculo quam in futuro! Sed corporalem occasionem ! ) 
precipit propter leuem causam mundanam, ut leue furtum vel flatus falsos 
testium vel causam aliam deridendam, ubi nec subest auctoritas, nec lucet ca- 
ritas, nec finis, propter quem sit talis punicio, fundatur in vita vel fine in qua 
relucet iustitia diuina vel equitas. Deus autem, qui est summa racio, requi- 
rit racionem reddendam de talibus stultis factis. 3i enim brachium seculare 
aufugit communicare cum noto regis proditore terreni, ymo apponit diligen- 
ciam ad ipsum capiendum et atrociter puniendum, quid facit cum notorio pro- 
ditore regis celestis ex fide scripture, qui ?) infert eeclesie continue tantun: 
dampnum?  Reuera fides, spes et caritas videntur nimis in ista materia titu- 
bare. Sepe autem dictum est, quod non claret nobis occasio 3) vel martirium 
ex lege gracie nostrisfratribusinferendum, sedtemporalium subtractio ^), coin- 
municacionis negacio, vel si fieri oportet, corporalis ligacio; nec dubium, quin 
aliquid istorum prosecutum prudenter à brachio seculari necessitaret clerum. 
Sie et caritatiue posset inducere ad sequelam diaboli dimittendam. Ipsa enim 
in primo decretalium de maioritate et obediencia dicit Cesari?), quomodo 
alii principes assurgunt prelatis cesariis et ponunt eos in mediatos suis lateri- 
bus. Sed reuera ista laus elata non videtur evangelica, ut patet ex fide scri- 
pture Jacobi 5 (1 sqq.). Sed plus apparet evangelicum, excludere tales pre- 


1) i. e. occisionem. 

2) qui] que, MS. : 

3) occasio] i. e. occisio. 

4) subtraecio| subtractiua MS. 

5) Deeretalium Gregorii Lib. L 'Pit. 33, c. 6. Corpus juris canoniel ed. ZicAter 
1906. P. ll. p. 189. sqq. 

latos cesarios, ne intrentin hostium !), quia fauor talis videtur conferre fomen- - 


tum ad hostem domini defendendum. Ideo debent principes notare fidele JDe- 
cretum. Ysidori 23 questio 5 ,, Principes ?), ubi sentenciat, quod siue crescat 
siue decrescat ecclesia, Christus requireret ab eis racionem in die iudicii. 
quomodo potestatem quam eis dederat in isto ministerio exercebant. Nec 
dubium, quin inter milites in isto ministerio desides iacet dampnacionis peri- 
culum. Quos ergo dihgit tale brachium? — Reuera non istos clericos, cum 
eos tantum nutriat et defendat ad Gehennam. Numquid ista dilecceione 
Christus dilexit suos filios carissimos? Et cum ex fide capimus secundum 
ewangelium Joh. 13 (1), quod non est dileecio sed simulatum odium, nisi ex 


dilececione,; qua Christus dilexit suos apostolos, fuerit exemplatum, eya | 


milites Christi formate in vobis secundum exemplar patroni vestri Christi sin- 
ceram et mutuam caritatem, quia labor i isto et non luciferina fraudacio in 
fictis elemosinis et pinguibus et cupiditate et superbia introductis facit militem 
Christi gloriosum. Regula autem audacissima ad faciendum in nomine Christi 
istam victoriam foret cor docile regis vel ducis, qui cum habeant tantam euiden- 


ciam, quod dotacio ista cleri sit expresse contra Ohristi regulam, debent ex 


auctoritate domini omnia ista dominia cleri confiscare. Et in signum, quod om- 
nia ista facitsecundum caritatis regulas, notificari potest clericis, quod ipsi eum 
omnibus suis complicibus doceant infra septennium, quod dominacio ista sit li- 
cita vel secundum legem Christi fundata. Et habebunt responsum racionabile 
infra dictum septennium, quod fideles racionabiliter quietaret. Nec est paruipen- 
denda ista sentencia, cum super ipsam iacet beatitudo vel perpetua dampnacio 
tam in persona cleri quam secularis brachii, qui finaliter consenserint isti 
culpe. Et reuera ipse foret infideli deterior, qui plus ponderaret affeccionem 
carnalem vel temporale commodum, quam salutem anime sue vel dampnacio- 
cem perpetuam in Gehennam. Quis igitur vel mente sobrius offendetur secu- 
lari brachio propter hoc, quod racionabiliter habet curam salutis sue perpe- 
tue et populi, quem dederat deus sibi regulandum? . Et dehortans regem vel 
principes a perfeccione istius operis in hoe docet se proditorem regum tem- 
poralium et Christi nostri domini regis regum. 
Explicit secunda pars de officio pastorali. / 


1) i. e. ostium. 

2) Decreti seeunda pars, causa 23, quaestio 5, cap. 20: ,, Principes seculi nonunquam 
intra ecclesiam potestatis adeptae culmina tenent —  — -— Nam sive augeatur pax 
et disciplina ecclesiae per fideles principes, sive solvatur, iste ab eis rationem exiget , qui 
eorum. potestati suam ecclesiam crelidii^ Corpus juris canon ed. Zichter I. p. 809. 


Lipsiae, typis A. Edelmanni, typogr. acad. 


Corrigenda. 


. Pag. 3. lin. 13: 19 pro 18. 
—o$» 4. , 88: exposuit pro: legimus. 

